Blo bi odlično kada bi bilo tako, međutim, FIDE je o situaciji u našoj Federaciji raspravljala na jednoj od sednica svog Predsedničkog borda 10.3. i odlučila (tako je barem navedeno u odlukama), da potpredsednik FIDE Boris Kutin poseti našu zemlju. Kutin je u maju posetio Srbiju, primio ga je Ministar sporta, ali on je, na žalost, pokušao da na taj sastanak uvede ljude iz bivšeg menadžmenta, u čemu je bio sprečen od strane ljudi iz Kabineta ministra. Posle posete, tokom koje je veoma jasno informisan ko je zvanični predstavnik naše Federacije i koga proznaje Ministarstvo sporta, Kutin nikada o tome nije pisanim putem (barem koliko je nama poznato) izvestio Predsedništvo FIDE.\nNaravno, nama je potpuno jasno da iza cele priče stoji želja ljudi koji o ovome odlučuju, da delegat Šahovskog saveza Srbije u FIDE i ECU na silu i po svaku cenu ostane njima bliski Goran Urošević, što za našu federaciju nije prihvatljivo, zbog niza finansijskih i ostalih prekršaja, koje je Urošević u proteklom periodu napravio. Između ostalog, u svom posedu zadržao 20 DGT tabli za on-line prenos partija, koje je FIDE u novembru 2016. godine poklonila našoj federaciji. Kao generalni medažer Evropskog kupa klubova u Novom Sadu odgovoran je što je sa ovog takmičenja prikazana znatno uvećana dobit od oko 50.000 € (umesto nešto više od 20.000, koliko je zaista iznosila, o čemu će uskoro biti objavljen izveštaj). Takođe, sumnjamo da on stoji iza lažnog sajta, pokrenutog kako bi unosio zabunu o aktivnostima Šahavskog saveza Srbije.\nVeliki problem u radu predstavlja nam i činjenica da je nepoznatim putem (verovatno) Goran Urošević izdejstvovao da se na sajtu FIDE, naša zvanična e-mail adresa serbiacf@verat.net (čiji je Šahovski savez Srbije oficijelni vlasnik), promeni u serbiachess@gmail.com . Ova adresa nalazi se pod kontrolom Gorana Uroševića i sada bilo kakva pisma, propozicije za takmičenja, pozivi za sastanke, računi i slično, umesto na našu oficijelnu adresu, već godinu dana stižu na privatnu adresu Goran a Uroševića!\nU neformalnim razgovorima, vođenim sa raznim ljudima bliskim kancelariji FIDE ili fukncionerima svetske federacije, prećeno nam je "bugarskim scenarijem", pokušani smo da budemo uvučeni u "političke" obračune unutar FIDE (posebno pre Kongresa FIDE u Turskoj).\nPoslednji porazni čin usledio je na Generalnoj skupštini ECU na Kritu. Nije prihvaćeno ovlašćenje koje je v.d. predsednika naše Federacije, g. Ratko Pižurica, uputio ECU, kako bi Aleksandra Dimitrijević bila delegat Šahovskog saveza Srbije na Generalnoj skupštini ECU, već je dato tumačenje da su za Evropsku šahovsku uniju validni isključivo podaci sa sajta FIDE. Na lažnom sajtu Šahovskog saveza Srbije, Goran Urošević, potpisujući se kao delegat Šahovskog saveza Srbije u FIDE i ECU, naveo je kako je on bio delegat naše Federacije na ECU GA, ali je to svojim dopisom od 1.12. demantovao generalni sekretar ECU Tsozbazoglou, obaveštavajući nas da “nijedan predstavnik Šahovskog saveza Srbije nije potpisao dokument o prisustvu i glasanju delegata na Generalnoj skupštini ECU, pa prema tome Šahovski savez Srbije nije zvanično bio prisutan na sastanku održanom 4. novembra” .\nKompletnu prepisku Šahovskog saveza Srbije sa FIDE (sa prilozima) možete preuzeti u .pdf formatu >>>


Šta će i kako raditi za praznik: Pošte kao i obično dežuraju, a parking je besplatan\nTokom predstojeća dva dana neće biti kontrole i naplate parkiranja u zoniranim delovima\nIako su 15. i 16. februar neradni dani, povodom obeležavanja Dana državnosti Srbije i verskog praznika Sretenje, većina objekata radiće po uobičajenom radnom vremenu.\nTrgovinski lanci i tržni centri radiće po uobičajenom radnom vremenu. Isto važi i za pijace koje će tokom predstojećeg praznika raditi od 6.00 do 19.00.\nPijaca "Palilula" radiće od 7.00 do 21.00, "Dušanovac" - prodaja robe iz vozila od 19.00 do 6.00, dok će “Otvoreni tržni centar” Buvaljak, raditi u skladu sa zimskim režimom od 8.00 do 16.00.\nIz JKP "Parking servis" saopštili su da tokom predstojeća dva dana neće biti kontrole i naplate parkiranja u zoniranim delovima grada dok će sve javne garaže, posebna i SMS parkirališta biti neprekidno otvoreni za vreme praznika i radiće po uobičajenom sistemu naplate, kao i Služba za prenos vozila.\nTakođe, poslovnice Korisničkog servisa u ulicama Takovska br. 31 i Mileševska br. 51 neće raditi za vreme praznika.\nSretenje - dan kada se sreću zima i leto! Srbija slavi i Dan državnosti\nPlanirate da otputujete za praznik? Naoružajte se strpljenjem, biće kolaps\nBrnabić: Sramota organizovati proteste na Sretenje, vidim da je to sada Pokret "Kreni okreni" - vrte se jaganjci pod šatorom\nKoncert ansambla "Stanislav Binički" večeras na Kolarcu: Na repertoaru EKV, Bajaga, Bisera i Đuza\nDežurne apoteke, koje inače rade od 24 sata, biće otvorene i tokom praznika.\nNon-stop će dežurati i ukupno pet apoteka "Beograd", u Nemanjinoj 2 i Kralja Milana 9, u Zemunu u Glavnoj ulici 34, u Bulevaru maršala Tolbuhina broj 30 u Novom Beogradu i u Lazarevcu u Ulici dr Đorđa Kovačevića 27.\nZa kupce će do 18 časova biti otvorene apoteke u Knez Danilovoj i Patrisa Lumumbe na Paliluli, Majke Kujundžić na Zvezdari, Srpskih udarnih brigada u Rakovici i u Krivoločkoj na Zvezdari.\nZa praznike radiće 68 dežurnih pošti, kao i one koje se nalaze u tržnim centrima.\nBeogradska Glavna pošta u Takovskoj 2 i ona na aerodromu Nikola Tesla, radiće uobičajeno - non-stop, kao i pošte na svim graničnim i administrativnim prelazima.\nListu svih dežurnih pošta sa radnim vremenima možete pogledati OVDE.\nSve linije javnog gradskog prevoza će u utorak i sredu saobraćati po nedeljnom redu vožnje.\nDanas će u 16 časova biti izvršena počasna artiljerijska paljba sa Savske terase Kalemegdanske tvrđave, prenosi Tanjug.\nKako je saopštilo Ministarstvo za rad, zapošljavanje, boračka i socijalna pitanja, počasna artiljerijska paljba tradicionalno „najavljuje“ nacionalni praznik Sretenje - Dan državnosti Srbije i biće izvršena uz najviše državne i vojne počasti Garde Vojske Srbije, podizanje zastave i intoniranje himne.\nRadno vreme Praznik Sretenje Dan državnosti Prodavnice Pošte Srbije parking


Privredna/Gospodarska Komora Federacije BiH, Privredna Komora ZE-DO kantona i Ambasada Mađarske u BiH, organizirali su sastanak predsjednika privrednih komora Federacije BiH i ZE-DO kantona, ekonomskog savjetnika Ambasade Mađarske u BiH i predsjednika Trgovinske i gospodarske komore Baranjske županije iz Mađarske. Sastanak je održan u Zenici u prostorijama Privredne komore ZE-DO kantona.\nCilj sastanka je bio analiza dosadašnjeg obima privredne saradnje kompanija sa područja ZE-DO kantona i Federacije BiH sa kompanijama Baranjske županije, kao i mogući načini buduće saradnje kompanija, u cilju povećanja međusobne ekonomske razmjene.\nMogući oblici saradnje prije svega mogu biti u metalo-prerađivačkom, drvo-prerađivačkom i sektora tekstila, kože i obuće. Također, dogovorena je i razmjena informacija i znanja o načinu obrazovanja kadrova za potrebe privrede, kao i zajedničko učešće u projektima Evropske unije.\nDogovoreno je da se tokom marta tekuće godine, naša privredna delegacija posjeti Baranjsku županiju u Mađarskoj, s tim da se prethodno sagleda i istraži interes privrednika za realizaciju posjete.


"Sava centar prodat za 15,8 odsto procenjene vrednosti" FOTO\nBiznis Autor:Milica Božinović09. nov. 202022:31\nNovi vlasnik Sava centra je kompanija "Delta" Miroslava Miškovića. Prodaja najvećeg kongresnog centra u Srbiji javnim nadmetanjem obavljena je jutros i to je bio treći pokušaj prodaje ovog simbola Beograda. Miškovićeva "Delta" kupila je Sava centar po ceni od 17,5 miliona evra. Nikola Jovanović ispred Centra za lokalnu samoupravu, dostavio je našem portalu Izveštaj o proceni vrednosti imovine i kapitala JP "Sava centar", koji je obavio Gradski zavod za veštačenja 2016. godine.\nPodsećanja radi, Delta kongresni centar bio je jedini ponuđač na javnoj prodaji Sava centra, koju je oglasio Grad Beograd.\nInače, prema pomenutoj proceni vrednosti iz 2016. godine, Sava centar je vredeo 108.160.981,17 evra. Nikola Jovanović za Nova.rs ističe da je neverovatno da je za samo četiri godine objekat prodat za 15,8 odsto te vrednosti.\n„Prema zvaničnom izveštaju koji je uradio Gradski zavod za veštačenje, Sava centar je procenjen na 108.160.981,17 evra, što je podrazumevalo objekat, zemljište, opremu, inventar i robu. Ako isključimo vrednost inventara, opreme i robe, vrednost samog objekta i zemljišta je utvrđena na 106.972,100 eura. To je upravo ono što je prodato Delta Holdingu. Neverovatno je da je za samo četiri godine objekat prodat za 15,8 odsto te vrednosti“, rekao je Jovanović za naš portal.\nU nastavku pogledajte fotografije izveštaja koji je radio Gradski zavod za veštačenja:\nPodsetimo, predviđeno je da kupac u adaptaciju i rekonstrukciju kongresnog kompleksa, koji se nalazi na gotovo tri hektara građevinskog zemljišta, uloži najmanje 50 miliona evra u roku od pet godina i ima obavezu da ne menja namenu Centra „Sava“, te on i dalje treba da ostane u funkciji kongresnog turizma, imajući u vidu da objekat uživa status prethodne zaštite.\nNovi vlasnik planira da uloži još 60 miliona evra u obnovu „Sava centra“, a viši potpredsednik Delta Holdinga, Živorad Vasić, rekao je danas za Nova.rs da je potrebno 16 do 18 meseci da se kongresni centar renovira, da se napravi sadržaj, da se promeni fasada, da se urade elektroinstalacije i da se napravi novi multimedijalni centar. On je istako i da je ova investicija ključna za Beograd i za kompaniju „Delta“.\nCentar za lokalnu samoupravuCLSDelta HoldingIzveštaj o proceni vrednosti imovine i kapitalaMiroslav MiškovićNikola JovanovićSava centar


O smeni generalne sekretarke Skupštine Srbije na prvoj narednoj sednici - Dijalog.net\nNaslovna Borba protiv korupcije O smeni generalne sekretarke Skupštine Srbije na prvoj narednoj sednici\nO smeni generalne sekretarke Skupštine Srbije na prvoj narednoj sednici\nBeograd, 7. februar 2018. – Agencija za borbu protiv korupcije dostavila je predsednici Skupštine Srbije predlog za razrešenje generalne sekretarke Skupštine Svetislave Bulajić, a pošto je to drugostepena odluka, parlament je obavezan da po njoj postupi u roku od 60 dana.\nPredlog Agencije u Skupštinu Srbije stigao je u utorak, a kako je za izdanje dnevnog lista "Politika" rečeno u kabinetu predsednice Skupštine, po predlogu će biti postupljeno na prvoj narednoj sednici.\nAgencija je predložila razrešenje jer je Bulajić protivzakonito samu sebe slala na službena putovanja u inostranstvo i naplaćivala dnevnice, a sama sebi je obračunavala i prekovremeni rad.\nKako piše "Politika", u dokumentu Agencije, u koji je taj list imao uvid, Bulajić je sebe "slala" na put u Istanbul, Kijev, Edinburg i Varšavu, i naplatila dnevnice, a na ime prekovremenog rada naplatila 163.061 dinar.\nPošto Skupština Srbije vanredno zaseda, sednice se mogu zakazivati samo na zahtev Vlade ili trećine poslanika (84), ali o ovom pitanju Vlada Srbije ne može da traži sednicu.\nPrva sednica redovnog zasedanja trebalo bi da bude 1. marta.\nTagsAgencija za borbu protiv korupcijeNarodna skupština\nTop Tags Evropska komisija konkurs Politika Civilno društvo evropske integracije Evropska unija vladavina prava Srbija i Evropska unija mladi mediji Pravosuđe Vlada Republike Srbije lokalna samouprava OCD Društvo


Šta nam ''Arena Sport'' i ''AdmiralBet'' spremaju za vikend? - Sportske.net\n''Kao nekada'' - Dobre navike ne treba menjati.\nHoće li Srbin zaustaviti Zvezdu na putu ka Ligi Evrope?Lalatović u svom stilu o sudijama, Zvezdi, Partizanu i FSSKosan se pita zašto je Kanga došao u Zvezdu, i ne samo to!Lalatović već uživa: ''Kako je lepo biti drugi na tabeli...''Vojvodina se probudila, pobeda za noć na drugom mestu!\nTek što su završeni najnoviji nastupi naših predstavnika na evropskoj sceni, pred nama je još jedan uzbudljivi fudbalski vikend. ''AdmiralBet'' i ''Arena Sport'' su se udruženim snagama potrudili da u subotnjem i nedeljnom popodnevu i večeri uživamo ''kao nekada''.\nSigurni smo da već znate o čemu se radi, u suprotnom ste zaista mnogo propustili ako se već pre nedelju dana niste upoznali sa najnovijim TV projektom, jedinstvenim na ovim prostorima. Još jednom ćemo podsetiti da je u pitanju program koji nam istovremeno vraća uspomene na kultnu radijsku emisiju ''Vreme sporta i razonode'' i fudbalska uzbuđenja koja su je obeležavala iz vikenda u vikend, ali i daje priliku da u fudbalu uživamo po najvišim televizijskim standardima 21. veka.\nSve se dešava na kanalu ''Arena Sport 1'', uz podršku ''AdmiralBet-a'' kao generalnog sponzora, a kao i proteklog vikenda početak je zakazan za 14 časova, kada startuje nova višečasovna emisija ''Kao nekada'', a gosti će biti Ivan Ćurković, Milko Đurovski i Boro Cvetković. Naravno, pratićemo potom i multiprenose mečeva šampionata Srbije, Crne Gore, Hrvatske, pa i šire...\nU subotu ćemo u okviru multiprenosa gledati Crvenu zvezdu protiv Voždovca (19h) na ''Marakani'', a pre toga, tri sata ranije i mečeve Metalac - Mladost, Radnički - Čukarički, OFK Bačka - Napredak.\nžIz Hrvatske će se javljati reporteri sa mečeva Gorica - Istra (17h) i Dinamo - Slaven Belupo (19:05), a po završetku svih utakmica sledi novi program iz studija, uz nove goste, analize i komentare, sve do 23 časa. Od 20 časova gost u studiju će biti Ljubinko Drulović, a sat kasnije i Dragan Okuka.\nKao dodatna poslastica, oni koji pogode tačne rezultate utakmica Zlatibor - Partizan i Crvena zvezda Voždovac moći će da osvoje dresove golmana "večitih rivala", Milana Borjana i Vladimira Stojkovića.\nDan kasnije, opet kompletan program počinje u 14 časova, emisija ''Kao nekada'' sa novim gostima. Od 14:30h gost u studiju biće Svetislav Kari Pešić, uključiće se i Aca Petrović iz Hrvatske, a u 18 časova u studio dolazi sada već bivši trener Čukaričkog koji karijeru nastavlja u Al Dafri iz Emirata, Aleksandar Veselinović.\nKada su u pitanju multiprenosi u nedelju, Partizan će gostovati ekipi Zlatibora od 19 časova, i taj meč će se preklapati sa utakmicom Varaždin - Osijek iz Hrvatske, kao i sa mečevima petog kola crnogorskog šampionata koje počinju u 20 časova: Dečić - Rudar, Sutjeska - Zeta, Podgorica - Jezero, OFK Titograd - Iskra, Petrovac - Budućnost.\nU popodnevnom terminu, od 16 časova, u Linglong Superligi Srbije sastaće se Rad - Javor Matis, Novi Pazar - Inđija i Spartak - Proleter. Završnicu emisije iz studija očekujte od 21 čas, ponovo ćete videti najzanimljivije detalje utakmica, uz iscrpne analize i komentare spornih situacija, a program se u nedelju završava u 22 časa.\nSve ovo je nešto što unapred možemo da znamo, ali baš kao i prošlog vikenda, ne sumnjajte da će biti novih iznenađenja, zanimljivih kvizova, kao i nagrada za gledaoce.\nJedno je sigurno - uživaćete!


Poverljivost podataka – Posebanpoklon\n+381 60 533 5325\nKULINARSTVO I DEGUSTACIJA\nSPA I NEGA\nPokloni za 18. rođendan\n„VIRTUAL MEDIA TEAM“ D.O.O. (u daljem tekstu: PosebanPoklon.rs) se obavezuje da će čuvati privatnost i tajnost ličnih podataka svih naših kupaca, u skladu sa Zakonom o Elektronskoj Trgovini („Službeni glasnik RS”, broj 41/09).\nOva Izjava o poverljivosti podataka odnosi se na poverljivost podataka koji su korišćenjem internet stranice www.posebanpoklon.rs od strane korisnika, prikupljeni i arhivirani u bazama podataka PosebanPoklon.rs.\nZadržavamo pravo da se izmeni, promeni ili zameni bilo koji deo Izjave o poverljivosti podataka postavljanjem ažuriranja i / ili promene na našem sajtu www.posebanpoklon.rs.\nZbog prirode internet mreže ne možemo garantovati potpunu zaštitu bilo koje informacije prenesene na, ili sa internet stranice www.posebanpoklon.rs pa stoga nismo odgovorni za bilo kakve eventualne štetne radnje trećih lica koja takve poverljive informacije neovlašćeno primaju i koriste ili neovlašćeno otuđe. Ova Izjava odnosi se samo na korišćenje informacija koje prikupljamo od Vas kao korisnika internet stranice www.posebanpoklon.rs.\nRegistracijom / otvaranjem korisničkog naloga na internet stranici www.posebanpoklon.rs smatra se da je korisnik ovu Izjavu o poverljivosti podataka u celosti pročitao, razumeo i prihvatio.\nna sve Poklon vaučere\n14 dana zamene\nvaže godinu dana\nza poklone iznad 5000 RSD\nBudite prvi koji će dobiti novosti & besplatne savete za nezaboravne poklone\nPoručite POKLON telefonom\nCopyright 2020 © posebanpoklon.rs\n+38 164 533 5325


Najbolji iz Kluba mladih boravili u Sutomoru - Crveni krst Crne Gore\nNajbolji iz Kluba mladih boravili u Sutomoru\nPolaznici starije grupe Kluba mladih, RAE populacije iz kampova Konik, boravili su od 24. do 26. juna, u „Domu solidarnosti“, u Sutomoru.\nPetnaest adolescenata, najaktivnijih polaznika Kluba mladih, zajedno sa volonterima, romskim asistentima i koordinatorom grupe, boravili su na crnogorskoj obali, gdje su pored zabavnog imali organizovan i edukativni vid radionica.\nRadionice sa pomenutom grupom su realizovane dva puta dnevno, nakon čega se grupa odmarala uz odlazak na plažu i organizovanjem noćnih omladinskih zabava. Teme radionica bile su određene na osnovu potreba polaznika ( Tolerancija, Nenasilno rješavanje konflikta, Lični prostor, Ponašanje u grupi i Timski rad).\nOdlazak romskih adolescenata u Sutomore samo je jedna od mnogobrojnih aktivnosti osmišljenih i realizovanih za romske adolescente u cilju poboljšanja nihovog znanja i što veće socijalizacije u društvo.\nPomenuta aktivnost realizovana je kroz projekat „Međusektorska inicijativa na prevenciji bolesti i posebno obrazovanje za raseljene Rome na Koniku“.


Vakcinisanjem građana regiona iz Srbije poslata slika solidarnosti – Info Centar Juga\nPredsednica Vlade Republike Srbije Ana Brnabić potvrdila je da za danas nije zakazana sednica Kriznog štaba za zaštitu zdravlja stanovništva od zarazne bolesti COVID-19, već će najverovatnije ovo telo zasedati sutra ili prekosutra.\nBrnabić je u izjavi za Televiziju „Hepi“ istakla da će na narednoj sednici Kriznog štaba biti reči o otvaranju bašti restorana i kafića.\nOna je upozorila na to da je epidemijska situacija teška, ali da nas vakcinacija spasava, najavivši da u aprilu treba da stigne još 1,7 miliona vakcina.\nSrbija troši enormne sume novca za kupovinu cepiva, vodi računa o zdravlju građana, ali i o ekonomiji, zbog čega je potrebno naći najbolji balans, navela je Brnabić.\nPremijerka je posebno iskazala zahvalnost lekarima, koji se, zajedno sa Kriznim, štabom odlično bore protiv koronavirusa, i ocenila da je iz Srbije u region poslata najlepša slika o solidarnosti vakcinisanjem građana drugih država i da će svi koji su se prijavili biti pozvani da dođu na revakcinaciju.\nNije bilo nikakve politike u tom pozivu da oni dođu, niti je bilo politike u njihovom dolasku, naglasila je predsednica Vlade, navodeći da je slika stjuardesa u uniformama albanske avio-kompanije, koje su došle na vakcinaciju u Beograd, obišla ceo region.\nIstovremeno, ona je ukazala na to da je rezolucija Evropskog parlamenta (EP) o Srbiji, usvojena prošle sedmice, van svake istine i govori o poslanicima koji su je pisali i za nju glasali.\nNaše je da je pročitamo, da budemo koliko god je moguće samokritični i izmenimo neke stvari ako postoji za to osnova da bi Srbija bila jača i građani imali bolji kvalitet života, objasnila je Brnabić.\nPrema njenim rečima, sistem vrednosti predsednika Republike Aleksandra Vučića i Vlade Srbije mnogo više pripada evropskim vrednostima, što smo pokazali vakcinisanjem građana iz regiona, nego što evropske vrednosti dele i podržavaju poslanici EP koji su glasali za ovu rezoluciju.\nOna je, komentarišući deo u kome se govori o Kosovu i nastojanjima vlasti u Beogradu da „deligitimizuju državnost Kosova“, ponovila da Srbija ne priznaje da je Kosovo nezavisno.\nEvropska komisija ne stoji iza ove rezolucije, što uliva nadu, jer ovo telo mora da je statusno neutralno, budući da postoji još pet članica koje ne priznaju nelegitimnu državu Kosovo, rekla je Brnabić.\nBojnik: Do 18 sati glasalo 65 % birača\nHumnitarna akcija: “AKO IMAŠ DONESI – AKO NEMAŠ ODNESI”\nNova Lada niva za Dom zdravlja u Vlasotincu


Postanite član | upps.org.rs\nUPPS želi da obuhvati najšire moguće članstvo među preduzećima koja dele njegove vrednosti. Što ima više članova, udruženje će biti u većoj mogućnosti da promoviše svoje vrednosti i standarde u Srbiji. Ako se vaše preduzeće slaže sa vrednostima UPPS i teži njegovim ciljevima, trebalo bi da postane član.\nPreuzmite obrazac zahteva ovde\nPošaljite popunjeni obrazac mejlom na adresu UPPS, uz skenirane neophodne dokumente u prilogu. Slanjem zahteva potvrđujete saglasnost sa procedurom.\nVaše preduzeće će biti dodato na spisak kandidata za članstvo na sajtu UPPS.\nVaša prijava će biti razmotrena na sledećem sastanku Upravnog odbora UPPS. Možda će biti potrebno da pružite dodatna objašnjenja ili dokumentaciju. Upravni odbor može da traži dodatne informacije ili mišljenja od trećih strana.\nUpravni odbor će sastaviti preporuku i obavestiti vas o tome. Ukoliko je preporuka pozitivna, vaše preduzeće dobija status pridruženog člana. Upravni odbor potom stavlja prijavu na dnevni red sledeće Generalne skupštine koja je najviše rukovodeće telo UPPS. Generalna skupština će glasati o prijavi, i ako je glasanje pozitivno, preduzeću se nudi punopravno članstvo.\nPridruženo članstvo je na raspolaganju:\nNovi članovi čije članstvo tek treba da bude odobreno na Generalnoj skupštini\nDrugim subjektima, na predlog Upravnog odbora i odobrenje Generalne skupštine.\nPridruženi članovi mogu da koriste logotip UPPS u svojim prezentacijama i na svojim sajtovima u propisanom obliku.


Atletičari “Glasinca” u 2018. osvojili više od 100 medalja | Palelive.com\nPočetna Regija Sokolac Atletičari “Glasinca” u 2018. osvojili više od 100 medalja\nAtletičari “Glasinca” u 2018. osvojili više od 100 medalja\nSOKOLAC – Atletičari sokolačkog “Glasinca”osvojili su u 2018. godini više od 100 medalja, učestvujući na Prvenstvu Balkana i gotovo svim takmičenjima u kalendaru Atletskog saveza BiH i Republike Srpske.\nTrener Neđo Đurović ističe za Srnu da je prošla godina bila jedna u nizu uspješnih i napominje da se za 20 godina postojanja “Glasinac” okitio sa 26 balkanskih medalja, što ih svrstava u jedan od najuspješnijih sportskih klubova u Srpskoj, pa i BiH.\nOn posebno naglašava da je Sara Lučić, reprezentativka BiH iz Republike Srpske, osvojila srebro prošlog vikenda na Dvoranskom prvenstvu Balkana u Istanbulu do 20 godina, skokom uvis od 175 centimetara.\nLučićeva je prošle godine na “Balkanijadi” u dvorani i na otvorenom prvenstvu osvojila dvije bronzane medalje, a u cijeloj sezoni pokazala da je najperspektivnija atletičarka u Republici Srpskoj i BiH.\nOna je na prošlogodišnjem mitingu u Baru oborila rekord BiH skokom uvis od 183 centimetra, a potom zauzela 19. mjesto na Svjetskom prvenstvu u Tampereu /Finska/ i bila šesta na Mediteranskim igrama za sportiste do 23 godine u Italiji.\nĐurović naglašava da je prije par dana član Atletskog kluba “Glasinac” Mladena Petrušić od Sportskog saveza BiH dobila priznanje za posebne uspjehe u sportu, što je samo jedno u nizu njenih priznanja.\n“Petrušićeva je jedna od najuspješnijih atletičarki u BiH – ona je postala prvakinja Balkana i srušila rekord BiH i Republike Srpske za seniorke u sedmoboju na otvorenom star 30 godina, osvojivši 4.990 bodova. To je za nju bila osma medalja sa `Balkanijade`”, ističe trener “Glasinca”.\nĐurović napominje da su na Prvenstvu Balkana učestvovali drugi sokolački atletičari – Aleksandar Lučić /koplje/ i Anja Čolaković /troskok/.\nOn se posebno ponosi “balkanskim medaljama”, s obzirom na to da je, kako kaže, to jedno od najstarijih tradicionalnih takmičenja koje traje od tridesetih godina prošlog vijeka i sada okuplja atletičare iz 18 država.\nTrener “Glasinca” velike nade polaže u mlade snage ovog kluba, među kojima izdvaja Mihajla Memedovića, svestranog pionira koji ove godine prelazi u mlađe juniore i postiže dobre rezultate u skoku udalj, skoku uvis, bacanju koplja, troskoku i trčanju na 100 metara sa preponama.\n“Memedović je kandidat za ovogodišnje Prvenstvo Balkana za mlađe juniore i za predstojeći ljetnji Evropski omladinski olimpijski festival /EJOF/ i trebalo bi da se i u toj svojoj svestranosti opredijeli za dvije discipline koje su mu najdraže”, preporučuje trener.\nOd atletičara “Glasinca” on očekuje mnogo dobrih rezulatata i na predstojećim 56. Međuopštinskim sportskim igrama /MOSI/, čiji će domaćin ove godine biti opština Sokolac.\nĐurović navodi da je “Glasinac” i po ekipnim rezultatima u samom vrhu atletike u BiH.\nŽenska ekipa već 15 godina zaredom nikada nije bila lošije plasirana od trećeg mjesta na svim takmičenjima u Republici Srpskoj i BiH.\nBudućnost Atletskog kluba “Glasinac”, u kojem je trener 20 godina, Đurović vidi u mladima koji dolaze, počevši od škole atletike sa 25 mališana koju vodi Gorana Cvijetić, djevojka sa osam balkanskih medalja i, kako kaže, jedna od najuspješnijih takmičarki svih vremena u BiH.\nTu je i nekoliko starijih pionira i mlađih juniora koji su imali zapažene rezultate na prvenstvima u prošloj godini.\nTrener Đurović kaže da je već 55 godina u atletici, kao takmičar i trener, nošen entuzijazmom, dobrim rezultatima, medaljama, nagradama i priznanjima, ali ističe da je vrijeme da nekom iz mlađe generacije preda kormilo Kluba u 2019, u kojoj “Glasinac” obilježava 20 godina obnovljenog rada.\nPrethodni članakSutra krsna slava “Belih vukova”\nNaredni članakHumanitarna “Trka za život” 24. februara na “Poljicama”


Puka: EU treba da promeni pristup Zapadnom Balkanu | EurActiv Srbija\nPuka: EU treba da promeni pristup Zapadnom Balkanu\nObjavljeno : 30.01.2017.\t Tweet\nEU zbog svog pristupa Zapadnom Balkanu koji se ogleda u davanju prioriteta stabilnosti rizikuje da sarađuje sa sve neslobodnijim i autoritarnijim režimima i pobrka njihovu moć sa stabilnošću, smatra Arlind Puka iz Evropskog parlamentarnog foruma za finansijske usluge (EPFSF). Puka misli da Srbiju i Crnu Goru treba ohrabriti na putu ka EU otvaranjem novih poglavlja u pregovorima, da Albaniji treba dati datum za početak pregovora a Makedoniji pomoći u sporu oko imena sa Grčkom. Prema njegovom mišljenju, zemlje Zapadnog Balkana neće ući u EU pre 2025. zbog ekonomskih problema i nedostataka u oblasti vladavine prava.\nU autorskom tekstu za EurActiv.com objavljenom 30. januara Puka navodi da je pristup davanja prioriteta stabilnosti na Zapadnom Balkanu manje-više isti kao pristup EU regionima Severne Afrike i Bliskog istoka.\nPuka je za otvaranje novih poglavlja u pregovorima sa EU Srbije i Crne Gore s ciljem da se te zemlje ohrabre na putu ka EU.\nCrna Gora je do sada otvorila 26 poglavlja i privremeno zatvorila dva dok je Srbija otvorila šest i privremeno zatvorila jedno.\nMeđutim, srpska vlada "igra igru" balansiranja između Zapada i Rusije. Uprkos činjenici da je kandidat za EU, Srbija ima strateško partnerstvo sa Rusijom i nije uvela sankcije Rusiji kao EU.\n"Kako bi odgovorila na to, EU treba da pokaže da je ozbiljna oko proširenja. Evropa treba da zahteva od kandidata prilagođavanje (politici EU) ... EU mora jasno da kaže zemljama kandidatima da to nije mogućnost već obaveza", istakao je Puka.\nPuka smatra i da EU treba da prestane da gleda na Kosovo kao na "vezani deo" politike prema Srbiji. "Način na koji se EU bavila procesom liberalizacije viza za Kosovo bio je sraman. Zemlje EU su opreznije zbog straha oko imigracije ali to nije razlog da Kosovo ne dobije zeleno svetlo", napisao je u autorskom tekstu Puka.\nAlbanija, kaže Puka, zaslužuje datum za opočinjanje pregovora sa EU kasnije ove godine, što će biti signal i za susedne zemlje. Međutim, čini se da se to neće desiti ove godine.\nU Makedoniji EU treba da se fokusira na spor sa Grčkom oko imena, naveo je Puka dodajući da je pre deset godina ta zemlja bila favorit u reformskom procesu a da danas pati od svih "bakanskih bolesti" - razorene ekonomije, polarizacije, straha od konflikta, nemanja perspektive.\nPuka smatra da je malo verovatno da zemlje Zapadnog Balkana uđu u EU pre 2025. s obzirom na ekonomske probleme, veliku korupciju i organizovani kriminal, politički uticaj na pravosuđe, stopu nezaposlenosti mladih od između 34 i 62%.\n"Međutim, proširenje EU u regionu treba da se nastavi jer će u suprotnom posledice biti kobne. Blokiranje EU integracija destabilizovalo bi region u kome bi mogla da se probudi burna prošlost", smatra Puka.\nOn navodi i da je više razloga što su mogućnosti EU oslabljene, uključujući institucionalnu konfuziju, Bregzit, izbegličku krizu, terorizam, protivljenje nekih članica proširenju zbog ekonomskih problema Unije.\nTakođe Puka ukazuje na razočarenje performansama "novih" članica Rumunije i Bugarske, kao i "starih" - Grčke, Italije i Španije koje su optrećene prevelikim dugovima, ali i na nepoštovanje obaveza zemalja Zapadnog Balkana koje teže EU. "S obzirom na to, politički razvoj na Zapadnom Balkanu koji direktno utiče na regionalnu bezbednost mora budno da se prati", napisao je administrativni asistent EPFSF.\nPuka ukazuje i da se nadmetanje između "velikih sila" vratilo u region i da je EU opterećena drugim krizama propustila da odgovori.\nUz Evropu koju ometaju problemi, Rusija i Turska su povećale uticaj na Balkanu. Posebno Rusija koja koristi priliku da potkopa uticaj Zapada "raspirujući plamen konflikata i promovisanjem anti-EU poruka", smatra Puka.\nPuka u autorskom tekstu piše i da bi razvoj političke situacije u poslednje vreme lako mogao da poveća napetost u regionu. Kao događaje koji idu tome u prilog on navodi hapšenje bivšeg kosovskog premijera u Francuskoj po poternici Srbije, slučaj voza za Kosovsku Mitrovicu, situacije u Crnoj Gori i Makedoniji posle izbora, kao i mogućnost separatističkog pokreta u Bosni i Hercegovini.\n: Mekšejn: Moguć sukob na Balkanu ako Putin traži Trampovu podršku z\n: EU: Učešće predsednika i premijera potvrđuje perspektivu briselsko\n: Zabrinutost u EU, rasprava zbog napetosti na Zapadnom Balkanu\n: Han: Dijalog se ne sme dovesti u pitanje\n: Evropske integracije regiona u senci kriza


Niška televizija » Nagrada i za trećeplasinog matematičara\nNagrada i za trećeplasinog matematičara\nObjavljeno 14.08.2013. 14:43\nDirektor Privrednog društva „Jugoistok“ Igor Novaković uručio je učeniku Gimnazije „Bora Stanković“ Ivanu Damnjanoviću „Samsungov“ tablet, kao mali znak pažnje za osvojeno treće mesto na Matematičkoj olimpijadi u Kolumbiji. Novaković je istakao da je „Jugoistok“ društveno odgovorna firma, koja uvek nastoji da podrži mlade talente.\nNakon Žarka Ranđelovića iz Gimnazije “Svetozar Marković”, koji je na Olimpijadi u Kolumbiji osvojio zlatnu medalju, priznanje od „Jugoistoka“ dobio je i Ivan Damnjanović na ovom takmičenju osvojio treće mesto. On kaže da mu ovaj poklon mnogo znači, jer pokazuje da njegov uspeh nije prošao nezapaženo.\n„Jugoistok“ je društveno odgovorna kompanija i zbog toga u rukovodstvu smatraju da im je obaveza da koliko mogu pomažu ovakve talente.\nDirektorka Gimnazije „Bora Stanković“ Ljiljana Zlatanović kaže da je ovaj uspeh još jedan dokaz kvaliteta obrazovanja koje pruža ova obrazovna institucija, kao i da je veoma ponosna na Ivanov uspeh.\nIvanu je ovo treće međunarodno priznanje i on je najmlađi nosilac medalje na ovogodišnjoj Matematičkoj olimpijadi. Matematiku obožava i kaže da mu priprema nije naporna. Nada se da ga u budućnosti očekuje još mnogo ovakvih nagrada.\nUskoro još jedna česma\nDrvo palo, tragedija izbegnuta


Na sledeće izbore, kad god oni budu bili, opozicija ne treba da izlazi ukoliko ne bude napravila nešto što zovem: LOSOS - Logički održiva stranka opozicije Srbije. To je jedna organizacija koja za svoj program ima logiku i logičku održivost onoga što radi.\nPrvi logički postulat\nTa bi se stranka mogla zalagati za to da ono što ima malo glasača neće imati više glasača po svakoj polovini ako se bude podelila. To je jedna sasvim logička premisa koja treba da bude deo postojanja, recimo, Demokratske stranke.\nDrugi logički postulat\nZa na primer Pokret građana Srbije: Ne možeš biti onoliko dana u pripremama za izbore koliko si pre toga dana ili meseci bio u zalaganju za bojkot.\nTreći logički postulat\nMože važiti za Borisa Tadića, sem ako ne bude bio u nekom drugom filmu: Ako si pre toga bio predsednik države, nemoj se kandidovati da budeš predsednik opštine.\nČetvrti logički postulat\nIsto važi za njega i još mnoge: Nemoj se zalagati za ujedinjenje opozicije, ako si pre toga razvalio minimum jednu partiju, tako što si odvojio svoju partiju od te iste partije.\nPeti logički postulat\nZa bojkot: Nemoj bojkotovati izbore ukoliko nemaš ljude koji će nadzirati taj bojkot, organizaciju koja će organizovati bojkot i, na kraju krajeva - ljude, koji će bojkotovati izbore ako su ti to obećali.\nŠesti logički postulat\nPoslednji: Ukoliko nisi priznao greške kada si ranije bio u vlasti, nemoj se kandidovati za sledeću vlast jer nisam lud da te izaberem da bi ponovo pravio iste greške koje si pravio ranije. To bi moglo da važi za Savez za Srbiju.\nAko ne budemo imali LOSOS-a, poslužiće se na kraju, ovom ribljom analogijom - SOM, a to je Savez opozicionih mediokriteta.\nVojislav Voja Žanetić\nIzvor: PLjiŽ - sezona peta, epizoda sedma


05. 07. 2020 21:20\nSNS nije pobijedila u samo šest opština\n23. 06. 2020 17:13\nBEOGRAD - Sumirajući rezultate sa lokalnih izbora po opštinama i gradovima Srbije, pada u oči činjenica da vladajuća Srpska napredna stranka, kao apsolutno najdominantnija politička partija u Srbiji, koja je ubjedljivo pobijedila na republičkom, pokrajinskom i nivou gotovo svih lokalnih samouprava, prvo mjesto nije osvojila u samo šest opština.\nDodik: Uvjeren sam da Srbija nastavlja putem napretka\n22. 06. 2020 18:17\nBANJALUKA - Predsjednik Saveza nezavisnih socijaldemokrata (SNSD) i član Predsjedništva BiH Milorad Dodik čestitao je Srpskoj naprednoj stranci (SNS) i njenom predsjedniku Aleksandru Vučiću na, kako je rekao, briljantnoj pobjedi na parlamentarnim, pokrajinskim i lokalnim izborima i poručio da je uvjeren da Srbija nastavlja putem napretka.\n22. 06. 2020 14:29\nBEOGRAD - Republička izborna komisija (RIK) obradila je podatke sa 70,57 odsto biračkih mjesta, a rezultati pokazuju da je lista "Aleksandar Vučić - za našu djecu" osvojila 61,59 odsto glasova na parlamentarnim izborima, odnosno 76,4 odsto mandata ili 191 mandat u budućem skupštinskom sazivu.\nBriselski mediji o izborima u Srbiji\n22. 06. 2020 13:56\nBRISEL - Briselski portali prenijeli su danas vijest o pobjedi SNS-a Aleksandra Vučića na parlamenatrnim izborima održanim u nedjelju uz ocjenu da naredni saziv parlamenta gotovo da neće imati opoziciju u svojim redovima, te konstatuju da nade dijela opozicije o masovnom bojkotu izbora nisu ostvarene.\n21. 06. 2020 22:30\nBEOGRAD - Predsjednik Srbije i SNS Aleksandar Vučić izjavio je večeras da je lista koja je nosila njegovo ime dobila ogromno povjerenje naroda, najveće ikada u Srbiji, navodeći da je, za sada, osvojila više od dva miliona glasova.\nRazišle se i pristalice SNS i pokreta Dveri, ostali pojedini poslanici\n11. 05. 2020 21:42\nBEOGRAD - Pristalice Srpske napredne stranke, ali i opozicionog pokreta Dveri, koji su bili ispred doma Narodne skupštine u Beogradu kako bi dali podršku poslanicima koji su štrajkovali glađu, razišle su se nešto prije 21.30, a saobraćaj u tom dijelu grada normalno funkcioniše.


PRIČA O STK DOBANOVCI: Loši uslovi nisu opravdanje za neuspeh | Stonitenis.org\nPRIČA O STK DOBANOVCI: Loši uslovi nisu opravdanje za neuspeh\nTamni i oronuli zastori prekrivaju deo izloga starog skoro 53 godine, koji ovih dana nesrećno prokišnjava. Nekada prodavnica bele tehnike, na samom centru Dobanovaca, a sada u pozadini odjekuje udaranje loptice talentovanog sedmogodišnjeg Matije Marića. Ovaj dečak već sada iza sebe ima 13 turnira i čak 12 osvojenih medalja.\nStonoteniski klub „Dobanovci“ osnovan je pre šest godina. Na ideju o pokretanju ovakvog sportskog kolektiva došli su brat i sestra, Miroslav i Mirjana Čolaković. Ujedno i treneri preplavljeni entuzijazmom, uvideli su, na samom početku, koliko su deca zainteresovana, ali dosta neinformisana o ovom sportu. S obzirom na nedostatak rekreativnog sadržaja u ovom mestu, odlučili su da ovaj opštinski prostor, onoliko koliko su u mogućnosti, pretvore u klub koji za cilj ima održanje tradicije, vaspitanje i usmeravanje dece da postanu zdravi i korisni članovi svog okruženja, da što manje vremena provode na društvenim mrežama.\nTreneri trenutno rade sa tridesetak dece, uzrasta od šest do petnaest godina, ali naglašavaju da su dobrodošli svi. Iako su uslovi pod kojim treniraju teški, oni tvrde da ih ništa neće sprečiti da i dalje osvajaju medalje u državi i van nje.\n„U avgustu smo učestvovali u Dizeldorfu, na turniru gde je bilo preko 1500 učesnika iz 20 zemalja. Naša igračica Irena Dujmović, osvojila je drugo mesto“, objašnjava trener Miroslav.\nNažalost, uvek postoji i ona druga strana medalje. Iako je ovo sportsko udruženje jedno od najboljih klubova u Srbiji, treneri i učenici su suočeni sa lošim uslovima u kojima vežbaju skoro svaki dan. Najveći problem je što deca još uvek nemaju kupatilo, pa odlaze u lokal koji se nalazi pored kako bi vršili nuždu.\n„Iz opštine stalno obećavaju, ali od praznih reči nema ništa. Krečim i sređujem sam koliko mogu. Postavili smo i podove, a što se tiče svlačionice, ona je improvizovana od polica koje su stajale u bivšoj prodavnici bele tehnike.\nNedostajali su nam i stolovi, imali smo tri ali jedan je bio star 40 godina. Nedavno smo od Saveza dobili nov sto na osnovu postignutih rezultata u jednoj godini, kao najbolji klub. Ali to smo zaradili sami“, objašnjava Čolaković i dodaje:\n„Ne možemo da priuštimo dodatne troškove, jer se finansiramo putem članarine. Dok platimo račune za struju i preko potrebne loptice ne ostane nam skoro ništa.“\nUčestvovali su na takmičenjima u Slovačkoj, Mađarskoj, Hrvatskoj i Nemačkoj, a u maju su nastupali u Sarajevu, na Međunarodnom turniru, gde su osvojili nekoliko pehara. Proglašeni su za najbolji klub na turniru, gde je učestvovalo više od trista učesnika iz deset zemalja. Ovde treniraju deca kao što su Jovana Antić sa preko 40 medalja, koja je na svakom turniru do deset godina, uzela medalju. Ili Irena Dujmović, koja je na najvećem evropskom turniru za mlade u Nemačkoj osvojila prva mesta.\nMnogi tvrde da su za dobre rezultate zaslužni povoljni uslovi. Ali da je za uspeh najpotrebnije mnogo napornog rada, a da su uslovi u kojima se odvijaju svakodnevni treninzi manje bitni, dokaz je ovaj klub, koji neumorno nastavlja trnovitim putevima Srbije do medalja.


Subotica - prva stanica za odbojkaše Radničkog u novoj superligaškoj sezoni - Glas Šumadije\nNaslovna > Sport > Subotica – prva stanica za odbojkaše Radničkog u novoj superligaškoj sezoni\n14/09/2020 14/09/2020 502Ostavi komentar na Subotica – prva stanica za odbojkaše Radničkog u novoj superligaškoj sezoni\nI pored brojnih problema sa povređenim i bolesnim igračima, zadovoljni smo proteklim pripremnim periodom. Dobro se treniralo, a odigrali smo i par kontrolnih utakmica koje su pokazale da smo na pravom putu. Drago nam je i da su se novi igrači jako brzo adaptirali na novu sredinu, što im doduše i nije bilo teško, s obzirom da je većina njih već imala priliku da sarađuje sa trenerom Kobiljskim. Očekuje nas definitivno zanimljiva sezona u Super ligi, u kojoj ćemo nastojati da se – borimo za sam vrh tabele, ocenio je protekli period priprema Nemanja Opačić, prvi asistent trenera Dragana Kobiljskog.\nTagovi: Dragan Kobiljski Dudova šuma Kragujevac Nemanja Opačić odbojkaski klub Radnički


Sajam poljoprivrede u Novom Sadu je završen, ali osiguranje poljoprivrede, kao i inovacije koje osiguravači nude poljoprivrednicima su još uvek aktuelne teme.\nGenerali Osiguranje Srbija, koji je osmu godinu zaredom bio partner Novosadskog sajma i generalni sponzor Međunarodnog sajma poljoprivrede, predstavio je svoje proizvode osiguranja poljoprivrede, životinja, mehanizacije i domaćinstva, i sa ostale proizvode kojima poljoprivrednici mogu finansijski zaštiti sebe, svoju porodicu i proizvodnju. Osim toga, ova kompanija je predstavila savremene tehnologije koje koristi u oblasi osiguranja poljoprivrede – aplikaciju za procenu šteta na usevima i plodovima, dron i mnoge druge.\n“S obzirom na to da je Srbija agrarna zemlja mi se trudimo da svake godine uvođenjem novih usluga i pokrića u oblasti osiguranja poljoprivrede poljoprivrednicima omogućimo miran san. Ono šta je još uvek problem u našoj zemlji jeste da 85% poljoprivrednih gazdinstava nije osigurano i mi svi zajedno kao industrija, zajedno sa državom, trebamo u velikoj meri da se angažujemo na građenju svesti o bitnosti osiguranja“, rekao je Dragan Filipović prilikom otvaranja Sajma.\nU Srbiji je osigurano oko 15% biljne proizvodnje i svega 5% stočnog fonda, što je daleko ispod proseka ekonomski razvijenih zemalja. Jedan od razloga za to je tradicionalno nepoverenje poljoprivrednika prema finansijskim institucijama.\nU okviru sajamskog nastupa kompanija je organizovala i Konferenciju o Upravljanje rizicima u poljoprirvednoj proizvodnju.\n“Cilj Generali osiguranja Srbija je da edukacijom, dostupnošću informacija i kvalitetnom uslugom učinimo poljoprivrednim proizvođačima osiguranje prihvatljivijim, jer to pozitivno utiče na njihovu proizvodnju. Statistika pokazuje da je zastupljenije osiguranje useva i plodova, nego osiguranje životinja. U okviru osiguranja biljne proizvodnje, korisnici više traže osiguranje onih kultura koje iziskuju više ulaganja, poput voća, povrća. Najmanje je zastupljeno osiguranje u ratarskim kuluturama. Svaki region izložen je nekim speficičnim rizicima, stoga bih pozvao poljoprivredne proizvođače da se informišu o paketima osiguranja, jer njihova specifična proizvodnja iziskuje izloženost specifičnim rizicima i neophodno je napraviti ponudu osiguravajućih pokrića, koja je prilagođena njihovim potrebama”, rekao je direktor Sektora za osiguranje poljoprivrede Generali Osiguranja Srbija, Nemanja Beljanski. Od osiguravajućih kuća očekuje se da, kaže Beljanski, ispune zahteve poljoprivrednika u svakom smislu i da razbiju predrasude da je osiguranje skupo, navodeći da je osigranje jednog hektara u Vojvodini oko dva odsto vrednosti useva.\nNa Konferenciji “Upravljanje rizicima u poljoprivrednoj proizvodnji” Generali Osiguranja Srbija, osim direktora Sektora za osiguranje u poljoprivredi te osiguravajuće kompanije Nemanje Beljanskog I državnog sekretara u resornom ministarstvu Željka Radoševića, govorili su prorektor Univerziteta u Novom Sadu Vladislav Zekić, kao i poljoprivredni proizvođač iz Budisave Pal Milinski, koji se dugo bavi ratarstvom što je jedini izvor prihoda njegove porodice te i dovoljan motiv da se opredeli za osiguranje.


Kamata na kredit iz Emirata je manja od 1%\nKamata na kredit iz Emirata je manja od 1%\nKredit Ujedinjenih Arapskih Emirata za podršku srpskom budžetu biće po najpovoljnijim kamatama koje je Srbija dobila od neke države, potvrđeno je listu „Blic“.\nRačuna se da bi kamatna stopa, uz mogući grejs period, bila između 0,5 i jedan odsto.Realizacija dogovora o pomoći srpskom budžetu, koji je prvi potpredsednik Vlade Aleksandar Vučić postigao sa šejkom Muhamedom bin Zajed al Nahjanom, u početnoj je fazi, saznaje „Blic“.\n„Slede konkretni pregovori. Ono što je već sada poznato jeste da će ovo biti bilateralni kredit, odnosno da će pozajmicu zvanično dati Vlada Ujedinjenih Arapskih Emirata. Ipak, poznato je da će Srbija u ovoj aranžmanu imati tretman koje imaju arapske države sa kojima je UAE u najprijateljskijim odnosima. Dobijamo i bolje uslove, jer su u ovim aaranžmanima kamata bila i do dva odsto“, kaže izvor „Blica“.\nKako su ovom listu već potvrdili u Ministarstvu finansija, u toku je priprema izdavanja nove emisije evroobveznica koja je trebalo da obezbedi milijardu dolara svežeg novca za budžet u kome ima rezerve od nešto manje od 500 miliona.\n„Ova vrsta zaduživanja na svetskom tržištu trenutno nije baš povoljna“, tvrdi izvor „Blica“ i podseća da je ovog proleća Srbija emitovala evroobveznice uz kamatu od oko 4,87 odsto, ali da bi sada morali da platimo bar šest odsto.\nU tom smislu, najava aranžmana sa UAE je za Srbiju više nego povoljan, posebno jer će omogućiti da bar jednim delom izmirimo skupe kredite uzimane neposredno posle izbijanja svetske krize. Ipak, još uvek niko nije spreman da potvrdi kada će sredstva iz Abu Dabija stići na račune republičkog budžeta, navodi „Blic“.


Magazin online Evo kako možete u Nemačku na rad - 5 August 2014 - Magazin - Vojvodina Net\nEvo kako možete u Nemačku na rad\nBeograd -- Domaće firme mogu da šalju radnike na privremeni rad u Nemačku samo ako su oni u stalnom radnom odnosu i ako prethodno otvore svoje predstavništvo u toj zemlji.\nKako je istakla predstavnica Ministarstva za rad i zapošljavanje Jesenka Čvoro na seminaru u Privrednoj komori Srbije posvećenom detaširanim radnicima, Zakon o radu garanatuje tim radnicima ista prava koja imaju i zaposleni u Srbiji, osim ako su ta prava u zemlji u kojoj rade veća.\nRadnici imaju pravo na smeštaj i ishranu kao što bi imali u Srbiji, a kad je u pitanju zdravstevna zaštita, ona nikako ne sme biti manja od propisa zemlje u kojoj rade. Međudržavni ugovori o socijalnom osiguranju mogu biti potpuni koji pokrivaju sve, ili nepotpuni koji pokrivaju samo pojedine segmente.\nTakvim sporazumom propisuje se maksimalan broj radnika koja preduzeća između dve zemlje mogu da razmenjuju, kao i to da svi radnici moraju da budu zaposleni na neodređeno vreme a pojedinačno zapošljavanje nije predviđeno.\nGrađevinski arhitekta Smiljan Popović iz firme "Delta konstrakšn" iz Štutgarta, istakao je da je posebno važno da se tamošnjim službama prijavi trajanje posla i broj radnika, dodajući da svaka nemačka firme ima svoju kvotu radnika, koja obično iznosi oko 15 odsto zaposlenih, ukoliko angažuje radnike sa Balkana.\nSeminar je organizovan u saradnji sa predstavništvom PKS u Frankfurtu.


Celticsi upisali još jednu veliku pobjedu, Pelicansi najveće iznenađenje\nSlavio i Toronto\nU tri sinoć odigrane utakmice prvog kruga doigravanja sjevernoameričke košarkaške lige NBA Boston Celticsi, Toronto Raptorsi i New Orleans Pelicansi su poveli sa 2-0 u seriji na četiri pobjede.\n18.04.2018 @ 09:40\nJaylen Brown (Foto: AFP) Foto: Afp\nToronto Rapotorsi su slavili i u drugoj utakmici doigravanja protiv Washington Wizardsa koje su kod kuće svladali sa 130-119. DeMar DeRozan je zabio 37 koševa za pobjedu, Jonas Valanciunas je dodao 19 koševa i 14 skokova, a CJ Miles 18. Kod Washingtona najbolji je bio John Wall koji je utakmicu završio sa 29 koševa i devet asistencija, dok je Mike Scott ubacio 20. Treća utakmica se igra u petak u Washingtonu.\nBoston Celtics su također upisali pobjedu u drugoj utakmici doigravanja, sinoć su bili bolji od Milwaukee Bucksa sa 120-106. Jaylen Brown je postigao 30 koševa za domaću momčad, a Terry Rozier 23. Giannis Antetokounmpo je predvodio Milwaukee sa 30 koševa, devet skokova i osam asistencija, a Khris Middleton je dodao 25. Treća se utakmica igra u Milwaukeeju u petak.\nNew Orleans Pelicans su u gostima svladali Portland Trail Blazerse sa 111-102 za vodstvo od 2-0 u seriji na četiri pobjede, a najbolji im je strijelac bio Jrue Holiday s 33 koša i devet asistencija. Anthony Davis je ubacio 22 poena uz 13 skokova, a Rajon Rondo 16 uz deset skokova za Pelicanse koji se vraćaju kući gdje će se igrati treća i četvrta utakmica.


Odakle dolaze i kuda idu „beloruski“ migranti - 11.11.2021, Sputnik Srbija\nU Evropi nastavlja da se pogoršava migrantska kriza. Poljska, Litvanija i Letonija izveštavaju o velikom porastu broja ilegalnih migranata koji pokušavaju da uđu... 11.11.2021, Sputnik Srbija\nUjutro 8. novembra nekoliko hiljada migranata krenulo je ka belorusko-poljskoj granici. Oni su se okupili nedaleko od prelaza „Bruzgi” na beloruskoj strani, navodeći da nameravaju da preko teritorije Poljske odu u Nemačku.Migranti su podigli šatorski kamp i povremeno pokušavaju da probiju žičane ograde, ali im poljska strana to ne dozvoljava. Neke grupe migranata povremeno uspevaju da prodru u Poljsku. Prema preliminarnim procenama, na granici se nalazi oko dve hiljade ljudi, uključujući žene i decu. Beloruska strana im dostavlja humanitarnu pomoć. U međuvremenu, poljske vlasti pojačale su vojno prisustvo na granici.Zemlje EU optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih akcija ljudi beže od rata.\nOtkrivene maršrute: Kako migranti stižu do granice Belorusije i Poljske i gde su dalje naumili\nsvet, video, infografika, poljska, belorusija, migrantska kriza na belorusko-poljskoj granici, video\n© SputnikKaver za videografiku o migrantima u Belorusiji\nU Evropi nastavlja da se pogoršava migrantska kriza. Poljska, Litvanija i Letonija izveštavaju o velikom porastu broja ilegalnih migranata koji pokušavaju da uđu na njihovu teritoriju iz Belorusije.


Predsedavajuća Predstavničkog doma u kome većinu imaju demokrate, Nensi Pelosi, nazvala je Trampov potez "neadekvatnim, slabim i neustavnim" u intervjuu za Foks njuz.\nNavela je da "će biti potrebno vreme da Amerikanci dobiju novac" i ponovo pozvala Belu kuću da "nađu kompromis" o novim sredstvima za pomoć za više od 30 miliona radnika koji su ostali bez posla i državnim i lokalnim vladama kojima je potrebna pomoć.\nSekretar za finansije Stiven Mnučin naveo je da Trampove uredbe nisu bile njegov "prvi izbor", ali je okrivio Pelosi i lidera demokratske manjine u Senatu Čaka Šumera za to što su propali dvonedeljni pregovori o novom paketu pomoći.\n"Rekao sam im da sam spreman za razgovor, čim budu imali predlog", rekao je Mnučin. Rekao je da je Bela kuća spremna da obezbedi više pomoći za državne i lokalne vlade, ali ne "milion miliona dolara", koje traže demokrate.\nŠumer je u emisiji na televiziji Ej Bi Si opisao Trampove uredbe kao "nedovoljne", "nemoguće", "slabe" i "previše uske" da bi bile rešenje za oslabljenu ameriku ekonomiju i finansijske potrebe miliona Amerikanaca bez posla.\n"Događaj u klubu za golf je upravo ono što Tramp radi, veliki šou, koji ne funkcioniše. Kada Amerikanci vide te uredbe, biće im jasno da nisu ni blizu toga da reše problem", naveo je Šumer.\n"Države nemaju para da to plate", rekla je Pelosi. Mnučin je odgovorio da države već imaju ta sredstva "od para koje smo već dali državama" od prethodnog paketa pomoći za posledice pandemije, koji nije još potrošen.\nUpitan da li smatra da su Trampove uredbe zakonite, Šumer je odgovorio: "Znate šta, ostavio bih to pravnicima. To neće funkcionisati, neće moći da se primeni na mnogim mestima nedeljama i mesecima jer su tako sumanuto donete".\nPelosi je za Si En En izjavila da su sada u "ćorsokaku jer republikanci nikada nisu razumeli težinu pandemije".\n"Ovo je novac koji nezaposlenima treba, novac koji žele i koji im daje motiv da se vrate na posao", rekao je Tramp.\n"Ova lažna poreska olakšica može da bude veliki šok za radnike koji su mislili da je ovo otpisivanje poreza, a ne odlaganje. Radnike će sačekati mnogo veća plaćanja na kraju", kaže jedan od Trampovih kritičara senator Ron Vajden iz Oregona.\nDemokratski predsednički kandidat Džo Bajden, Trampov protivnik na novembarskim izborima, nazvao je uredbe "serijom polu-gotovih mera" i optužio Trampa da stavlja penzije iz budžeta u veliki rizik, time što odlaže prikupljanje sredstava od plata koje se odvajaju za te svrhe.\nLider republikanske većine u Senatu Mič Mekonel naveo je u izjavi u nedelju da "je Amerikancima koji pate potrebno da se odmah nešto desi. Pošto su demokrate sabotirale pregovore apsurdnim zahtevima koji ne bi pomogli zaposlenima, podržavam predsednika Trampa u pronalaženju opcija da pruži olakšice nezaposlenima i druge olakšice ljudima kojima su najpotrebnije".


Vešala - Dnevni list Danas\nPočetna » Vešala\nO grkljančićima, vešalima i vrbama\nPiše: Novi Nebojša Milenković 27. 2. 2019.\nNepuna tri sata nakon što su organizatori protesta „1 od 5 miliona“ objavili da će na sledećem protestu jedan od govornika biti i „majka najmlađeg političkog zatvorenika u Evropi“, Nikola P. je pušten na slobodu. Ali kako je ovaj maloletnik uopšte dospeo u Centralni zatvor?\nPiše: Vreme 25. 2. 2019.\nVešala mogu biti razlog za zabranu protesta\nNeko se neukusno našalio na građanskom protestu noseći maketu vešala. To je izazvalo asocijaciju kod vlasti koja je krenula u neviđenu kampanju protiv građanskih protesta, pardon opozicije.\nPiše: Marko Omčikus 13. 2. 2019.\nMajka maloletnika koji je nosio vešala: Glasali smo za SNS, ali više nećemo\nNe želim da se nijednom detetu dogodi ono što se desilo mom i želim da neke stvari dovedemo u red u ovoj državi.\nPiše: Lidija Valtner 13. 2. 2019.\nProtiv Noga pokrenut disciplinski postupak\n„Protiv Srđana Noga je pokrenut disciplinski postupak zbog višemesečnog kontinuiranog kršenja odluka vrha pokreta.\nPiše: M. R. Milenković 13. 2. 2019.\nPolitičari su uglavnom ljudi u minusu i često nisu svesni razlike koja postoji između laži i istine.\nPiše: Rajko Đurić 12. 2. 2019.\nStefanović: Nikog nisam vređao i diskriminisao\nNikada nisam, i nikada ne bih nikoga vređao i diskriminisao na rasnoj, verskoj ili nacionalnoj osnovi.\nPiše: Zoran Radovanović 12. 2. 2019.\nPiše: V. Jeremić 12. 2. 2019.\nObradović najavljuje sankcije, Nogo kandidaturu\nLider Dveri Boško Obradović i poslanik te stranke Srđan Nogo ponovo su se našli na različitim stranama.\nPiše: L.Valtner 12. 2. 2019.\nPiše: N1/Danas Online 11. 2. 2019.\nSlobodan Boba Stefanović: Živimo u fašističkoj državi\nKragujevčanin Slobodan Boba Stefanović, koga je policija uhapsila u subotu uveče u centru grada, zbog toga što je na protestu te večeri nosio maketu vešala, sa papirnom aplikacijom obešeneg penzionera, juče ujutro je pušten iz pritvora.\nPiše: Zoran Radovanović 11. 2. 2019.\nPredsednik Srbije Aleksandar Vučić rekao je danas da „politika vešala ne može da pobedi politiku rada, marljivosti, posvećenosti i budućnosti“ i da za razliku od njega, opozicija „nema stav ni o Kosovu, Evropskoj uniji, Rusiji ili bilo čemu“.\nPiše: Beta 10. 2. 2019.\nKragujevčanin Slobodan Stefanović: Nosio sam svoja vešala\nOni su me opljačkali, oni su mi uzeli penziju, sad hoće i da me zbog toga zatvaraju! E pa neka zatvaraju, al’ ja se ne dam, poručuje Kragujevčanin Slobodan Stefanović Boba, penzioner koji je noć proveo najpre u policiji, a potom u bolnici.\nPiše: Danas Online 10. 2. 2019.\nMihajlović: Vešala su uvreda za građane\nPotpredsednica Vlade Srbije i članica Predsedništva Srpske napredne stranke Zorana Mihajlović, ocenila je danas da ponovno pojavljivanje vešala na protestima u Beogradu pokazuje neodgovornost predstavnika opozicije i njihov odnos prema građanima, saopštila je njena služba za informisanje.\nKragujevčanin Slobodan Srefanović (66) koji je sinoć priveden nakon protesta jutros je pušten, sa kratkim objašnjenjem policije „po kratkom postupku”, saznaje portal Pressek.


Novosti Archives : Komisija za koncesije Republike Srpske\nEnergetska bezbjednost BIH i regiona u uslovima novih geopolitičkih karti\nU Banja Luci je održana 13. naučno-stručna konferencija na temu “Energetska bezbjednost BIH i regiona u uslovima novih geopolitičkih karti”.\nNovi Registar ugovora o koncesijama je objavljen i stavljen u funkciju\nKomisija za koncesije Republike Srpske (u daljem tekstu: Komisija) obavještava koncendente, koncesionare, organe uprave koji učestvuju u postupku dodjele koncesija i ostalu javnost da je dana 29.04.2022. godine, na svojoj internet stranici, stavila u funkciju novi Registar ugovora o koncesijama (u daljem tekstu: Registar).\nU toku je održavanje Energetskog samita 2022 u Neumu, na kojem se, između ostalog, raspravlja o:\nReformskoj agendi za energetski sektor, statusu, izazovima i potencijalima;\nUlozi žena u pravednoj tranziciji energetskog sektora;\nDekarbonizaciji energetskog sektora;\nSigurnosti snabdijevanja prirodnim gasom;\nTržištu električne energije – izazovima i novoj realnosti\nSamit energetike Trebinje (SET) 2022\nU toku je održavanje Samita energetike u Trebinju, na kojem prisustvuje i predsjednik Komisije za koncesije Republike Srpske, Maja Šuput.\nPredsjednik Komisije za koncesije Republike Srpske, Maja Šuput, prisustvovala je 25. Međunarodnom kongresu u organizaciji Saveza računovođa i revizora Republike Srpske\nPredsjednik Komisije za koncesije Republike Srpske, Maja Šuput, prisustvovala je 25. Međunarodnom kongresu u organizaciji Saveza računovođa i revizora Republike Srpske koji se održava u periodu 15-17.9.2021. godine u Hotelu Kardial Teslić – Banja Vrućica na temu: “Implikacije korona krize na računovodstvo, reviziju i finansije.”\nU toku je ažuriranje Registra ugovora\nU toku je ažuriranje Registra ugovora o koncesiji Komisije za koncesije Republike Srpske.\nObjavljena nova verzija Veb sajta Komisije za koncesije Republike Srpske\nDana 05.10.2019. godine, Komisija za koncesije Republike Srpske je objavila novu verziju Veb sajta na WordPress CMS (content management system) platformi, a radi poboljšanja organizacije sadržaja i izmjena postojećeg dizajna zvanične internet stranice Komisije za koncesije Republike Srpske.\nObjavljen Izvještaj o radu i finansijski izvještaj Komisije za koncesije Republike Srpske za 2018. godinu\nIzvještaj o radu i finansijski izvještaj Komisije za koncesije Republike Srpske usvojen je na 5. redovnoj Sjednici Narodne Skupštine Republike Srpske („Službeni glasnik Republike Srpske“ broj 60/19).


Najavljene nove stipendije za osnovne i postdiplomske studije u Turskoj\nDatum objave: 04.12.2018 13:00 | Autor: PR služba Ministaratva prosvjete\nDirektorica Direktorata za visoko obrazovanje Mubera Kurpejović sastala se danas sa predstavnicima Direkcije za dijesporu i srodne zajednice Vlade Republike Turske sa kojima je razgovarala o mogućnosti za dodatno stipendiranje crnogorskih i turskih državljana, po modelu reciprociteta, a za čiju realizaciju je planirano potpisivanje Protokola o saradnji.\nKurpejović je naglasila da Crna Gora intenzivno unapređuje bilateralnu saradnju sa mnogim državama kada je u pitanju mobilnost studenata, cijeneći da je saradnja sa Republikom Turskom veoma plodna u svim segmentima, a posebno na polju visokog obrazovanja, imajući u vidu značajan broj crnogorskih studenata koji završavaju studije u Tuskoj ili borave u okviru drugih programa mobilnosti.\nGeneralni direktor Direkcije za dijesporu i srodne zajednice, Abdullah Eren rekao je da u Turskoj danas studira oko 140.000 starnih studenata, te da je ova zemlja uvijek otvorena i zainteresovana za razmjenu, s obzirom na značaj koji ona ima.\nU narednom periodu radiće se na preciziranju protokola kojm će biti definisan broj stipendija koje će dodjeljivati dvije zemlje, kao i prioritetne oblasti za stipendiranje.\nTakođe, sagovornici su se saglasili da je potrebno podsticati međuuniverzitetsku saradnju, koja pored programa mobilnosti ima značajan potencijal.\nU ovoj godini u Turskoj je boravilo 27 crnogorskih studenata, dok je u prošloj godini bilo 45 boravaka na svim nivoima.


Vrijeme je za nove poslovne trendove » pressing.ba\nVrijeme je za nove poslovne trendove\nSadašnji i novi kupci i klijenti u oba segmenta B2B i B2C koristeći svoje korisničke profile putem gore navedenih alata, će lako i jednostavno dolaziti do novih, svježih i pravovremenih informacija koje dolaze iz firmi i njenih brandova. Firme registraciju mogu izvršiti na >>> www.b2bbih.ba Interakcija i dinamičnost odvija se putem korisničkih profila firmi i krajnjih korisnika u realnom vremenu. B2B BiH firmama omogućuje manipulaciju svih prodajnih, komunikacijskih, branding i marketinških strategija svojih proizvoda i usluga u oba smjera, B2B i B2C.\nPrateći najnovije trendove koji vladaju na međunarodnoj poslovnoj sceni, B2B BiH firmama će omogućiti da sa svojim kupcima i klijentima komunciraju u pokretu i personilizirano. Sam koncept B2B BiH projekta premijerno je predstavljen u Hotelu Europe u Sarajevu pred predstavnicima 100 najvećih bh. kompanija i brojnim medijima, a koje su postale dio B2B BiH.


Održana Četvrta konferencija Mladih snaga | CIVITAS.ba\nOdržana Četvrta konferencija Mladih snaga\nObrazovni centar za demokratiju i ljudska prava Civitas i Ured za odnose s javnošću Američke ambasade u Sarajevu bili su domaćini Četvrte konferencije Mladih snaga koja je održana u hotelu „Zenica“ u Zenici u periodu 28.-30. januara/sijećnja 2011. godine. U radu konferencije učestvovalo je 168 mladih lidera, srednjoškolaca i studenata iz svih dijelova Bosne i Hercegovine.\nNa otvaranju konferencije učesnicima su se obratili gdin Ahmed Rifatbegović, izvršni direktor Civitasa, prof. Mensur Milak, trener i koordinator projekta, dok je konferenciju svečano otvorila gđa Sunshine Ison, ataše za kulturu i obrazovanje Američke ambasade u BiH.\nČetvrta konferencija je objedinila dosadašnje rezultate rada Mladih snaga u jedinstven dokument koji nosi naziv Platforma unaprijeđenja položaja mladih u BiH. Svaka od četri grupe Mladih snaga radila je na razvijanju platforme u oblasti svog rada: Obrazovanje, Zapošljavanje, Zdravstvo, Socijalna politika. Konačni dokument će članovi lokalnih timova Mladih snaga predstaviti vladama (entitetskim i kantonalnim) i lokalnim vlastima.\nPrethodni sadržajObavještenje za učesnike – Mlade snage\nNaredni sadržajPromocija Strategije unaprijeđenja građanskog obrazovanja u Bosni i Hercegovini


Partizan doveo Vukčevića - Sport - Čivijaš Radio Šabac\nPartizan doveo Vukčevića – Sport\nTalentovani prvotimac Reala napustio Madrid i potpisao višegodišnji ugovor sa crno-belima.\nTristan Vukčević je rođen 2003. godine, karijeru je počeo u košarkaškoj školi Olimpijakosa, ali je 2018. je prešao u U16 selekciju „kraljevskog kluba“, čiji treneri u poslednje vreme na seniorsku scenu izvode vrhunske igrače, sa sve planetarno najpoznatijim Lukom Dončićem.\nNa Evroliginom „Next Generation“ turniru 2020. godine osvojio je titulu, uz prosečan lični učinak od 16 poena, 4,8 skokova i 1,3 asistencije, posle čega je priključen prvom timu Reala.\nMeđutim, kako u međuvremenu nije dobio značajniju minutažu prihvatio je poziv Partizana i Željka Obradovića, pod čijom stručnom komandom bi trebalo još više da napreduje.\nSin nekada veoma uspešnog internacionalca Dušana Vukčevića visok je 213 centimetara, osnovna pozicija na terenu mu je krilni centar, a zbog mesta rođenja, porekla i zemalja u kojima je duže živeo može da nastupa za reprezentacije Srbije, Grčke, Bosne i Hercegovine, Švedske, Italije i Španije.


Dan online - Svijet: Njemci gase elektrane - 2020-01-17\nSvijet DO SREDINE SLEDEĆE DECENIJE Njemci gase elektrane\nNjemački zvaničnici dogovorili su plan gašenja nacionalnih elektrana na ugalj do sredine četvrte decenije ovog vijeka, u kojima će operateri dobiti odštete u milijardama eura.\nPrije godinu dana, savjet koji je imenovala Vlada u Berlinu preporučio je da Njemačka prestane sa korišćenjem uglja za proizvodnju struje najkasnije do 2038. godine, kao dio napora za suzbijanje klimatskih promjena. Međutim, napori da se to pretvori u politiku zastali su tokom poslednjih mjeseci. Neka područja, posebno na manje uspješnom istoku, u velikoj mjeri zavise od iskopavanja lignita.\nNjemačka vlada je saopštila da su zvaničnici na saveznom nivou i guverneri pogođenih država dogovorili put za gašenje postrojenja na ugalj, prenosi AP.\nSaopšteno je da će se kontrole obaviti 2026. i 2029. godine kako bi se utvrdilo da li će Njemačka moći da izađe iz proizvodnje električne energije na ugalj 2035. godine, tri godine prije krajnjeg roka.


denis rodman kosarka biografija cikago nba poslednji ples elektra\nIako je uveliko u sportskoj penziji, dokumentarni serijal "Poslednji ples" o završnom šampionskom jurišu Čikago Bulsa, ponovo su ga izbacile u prvi plan.\nEkscentrični košarkaši as je često pravio ispade, ali i bio najbolji kada je ekipi najpotrebnije. Međutim, malo su poznati neki detalji iz njegove nestvarne biografije, koje možete videti u kratkom snimku koji smo vam pripremili:\nDenis Rodman sada 58-godišnjak, pet puta je bio NBA šampion. U tri navrata sa "Džordanovim Bulsima" ali prethodne dve titule uzeo je kao član mrskog rivala Čikaga, Detroit Pistonsa.\nU dva navrata je bio proglašavan za najboljeg defanzivca NBA lige, sedam puta njen najbolji skakač... Ali, sve je to "ništa" naspram zanimljivog života koji je vodio.\nKontroverznog, u najmanju ruku.


Šabac postao najnebezbedniji grad u Srbiji, nema ko da štiti građane – DnevniZurnal\nŠabac postao najnebezbedniji grad u Srbiji, nema ko da štiti građane\nby admin 17/02/2022, 19:06 1.7k Views\nIsidora Kovačević, vlasnica i glavna urednica nedavno ugašenih “Podrinskih”, izjavila je da je Šabac postao najnebezbedniji grad u Srbiji, ne samo zato što određena grupa tuče i maltretira ljude, već zato što im to institucije dozvoljavaju.\nKovačević je za Novi magazin kazala da građane nema ko da zaštiti.\n„U prilog tome govori sve ono što se prethodnih meseci dešavalo u Šapcu, nakon što ljudi koji su čekićem i motkama tukli sugrađane nisu procesuirani. Oni su u narednom periodu činili nova krivična dela. Nakon situacije na mostu, desio se miting vlasti protiv opozicije, na kojoj su telesne povrede nanete trojici mladića. Onda su se pojavile poternice, što je ugrozilo bezbednost još troje ljudi“, rekla je ona.\nNavela je da će zapadna Srbija ostati bez prava da čuje istinu, s obzirom na trend finansijskog uništavanja “neposlušnih” medija koje dovodi do njihovog gašenja.\nUpitana zašto je posle 15 godina ugašen nedeljnik “Podrinske”, Kovačević je kazala da je uzrok “neposlušnost” redakcije i “naša borba da učinimo svoju sredinu boljom”.\n“Srpska napredna stranka je bila uporna u nameri da vređa i targetira naše novinare, ali uporna i u izgovaranju da nećemo imati šanse da dobijemo sredstva na konkursu kada oni dođu na vlast. Štampali su pamflete, nelegalne novine u kojima su se nalazile fotografije tadašnjeg tima ‘Podrinskih’ i tekstovi u kojima su oni predstavljeni u negativnom kontekstu, pa sad i poternice na kojima se tražila moja glava ‘za miran san Šapčana’. Sad iz ove perspektive mogu slobodno kažem da ispunjavaju obećanja, ali samo ona koja nanose nekom štetu”, istakla je Kovačević.\nby admin 07/07/2022, 09:14\nby admin 07/07/2022, 09:08\nby admin 07/07/2022, 08:31


Tekst Trampovog pisma Vučiću - 20.12.2018, Sputnik Srbija\nAmerički predsednik Donald Tramp je uputio pismo predsedniku Srbije Aleksandru Vučiću, u kojem naglašava da ne treba propustiti jedinstvenu priliku za... 20.12.2018, Sputnik Srbija\nTramp pominje "interese obeju zemalja" - on Kosovo smatra nezavisnim! O čemu onda može da se pregovara? Da sam na Vučićevom mestu ja u ovim "pregovorima" ne bih učestvovao.\nAko bilo ko dozvoli uključivanje SAD-a u dijalog bez prebacivanja dijaloga u SB UN on će svetu a pogotovu Srbima reći: ne lomotite. Srbija je američka prćija i tačka! Međutim to bi bio potez neznalice. Srbija nije i nikada neće biti američka prćija. Teritorija Srbije može biti američka prćija kad Srba ne bude bilo a tu teritoriju budu nastanjivali homosapiensi IQ-a najviše 20.\nAmerički predsednik Donald Tramp je uputio pismo predsedniku Srbije Aleksandru Vučiću, u kojem naglašava da ne treba propustiti jedinstvenu priliku za postizanje rešenja za Kosovo i navodi da SAD cene njegovo liderstvo.\nU pismu, datiranom 14. decembra, u koje je Tanjug imao uvid, navodi se:\n„Dragi gospodine predsedniče,\nS obzirom na to da ulazite u završnu fazu postizanja sporazuma sa Kosovom, koji će doneti dugo željeni mir u regionu, ohrabrujem Vas da iskoristite ovaj trenutak i upotrebite političko liderstvo u donošenju odluka koje bi zadovoljile interese obeju zemalja. Bila bi ogromna šteta da se propusti ova jedinstvena prilika za mir, bezbednost i ekonomski rast.\nSporazum između Srbije i Kosova je nadohvat ruke. Radujem se prilici da Vas i predsednika Hašima Tačija ugostim u Beloj kući, kako bismo proslavili ono što bi predstavljalo istorijski sporazum.“\nPovodom Trampovog pisma, Vučić je juče u Briselu rekao da moramo nastaviti da tražimo rešenje za Kosovo, jer će, u suprotnom, loša rešenja pronaći nas i vratiti nas unazad, preneo je Tanjug.\nVučić je rekao da pismo Donalda Trampa u vezi sa KiM govori tri stvari, a jedna od njih je da su SAD zainteresovane za rešavanje problema Kosova kompromisom, kakvim-takvim.\n20 Decembar 2018, 17:532\n20 Decembar 2018, 19:431


Studentski kulturni centar Novi Sad i KUD YUNION organizuju promociju novosadske pank scene u Beču - Rock SvirkeRock Svirke\nStudentski kulturni centar Novi Sad i KUD YUNION organizuju promociju novosadske pank scene u Beču\nJedan od prvih gradova bivše Jugoslavije gde je pank muzika zaživela je Novi Sad. Knjiga koja svedoči o bogatoj istoriji novosadske pank scene je “Novosadska punk verzija”, autora Igora Todorovića i Save Savića, u izdanju SKCNS.\nKnjiga “Novosadska punk verzija” čija su dva izdanja razgrabljena u kratkom periodu, doživela je veliki uspeh. Osim knjige, Studenstki kulturni centar Novi Sad pokrenuo je prvi punk festival na ovim prostorima To Be Punk Festival i objavio je niz CD izdanja legendarnih novosadskih bendova i debi albuma mladih sastava.\nPromocija novosadske pank scene u Beču održaće se 21. aprila u klubu Slowenischer Studenntinen und Studenten. U sklopu tribine biće organizovana izložba sa fotografijama iz knjige “Novosadska punk verzija” kao i projekcija video spotova i live materijala novosadskih punk bendova. Na tribini će govoriti Igor Todorović autor knjige i Aleksandar Pavlov i Jovan Gvero ispred Studentskog kulturnog centra Novi Sad.


Londonska berza objavila: RS će morati platiti 140 miliona kamata, spominju se sankcije Dodiku - Portal 072info\nLondonska berzi objavila je dokument na 250 stranica koji se tiče zaduženju Republike Srpske i u kojem su sve pojedinosti objašnjenje. Dokument potpisuju menadžeri ovog zaduženj, na čelu sa francuskom bankom Société Générale.\nU dokumentu se najprije navode detalji samog duga, odnosno potvrđuje se da je riječ o obveznicama s godišnjom kamatom od čak 4,75 posto. U konkretnim brojama, RS će samo na kamate investitorima svake godine mora plaćati po 14,25 miliona eura kamate, a do 2026. vratiti kompletan iznos od 300 miliona eura. Dakle, pored 300 miliona eura koje mora vratiti Vladu RS će moirati ukupno platiti oko 140 miliona KM kamate u petogodišnjem periodu.\nNo, zanimljivo da se u dokumentu ne govori se samo o novcu, nego se analizira i stanje u BiH.\nDokument Londonske berze\nU dokumentu se napominje i činjenica da je Milorad Dodikna listi osoba koje su pod sankcijama SAD-a.\n– U januaru 2017. američko Ministarstvo finansija, Ured za kontrolu strane imovine (OFAC), uveo je sankcije protiv Milorada Dodika, predsjedavajućeg Predsjedništva BiH (ali ne i trenutnog predstavnika Vlade RS-a) zbog njegove uloge u prkošenju Ustavnom sudu BiH. U budućnosti, ako bi gospodin Dodik bio izabran za člana Vlade Republike Srpske dok je i dalje pod sankcijama, to bi moglo imati nepovoljan učinak na Republiku Srpsku”, navodi se u ovom dokumentu.\nOvaj dokument jasno pokazuje da sankcije nametnute Dodiku se direktno odražavaju i na imidž Republike Srpske.\nU dokumentu se također podsjeća da je u septembru 2018. OFAC nametnuo sankcije i Nikoli Špiriću, drugom dopredsjedavajućem Doma naroda BiH u vezi s njegovim navodim učešćem u korupcijskim aktivnostima.\n– Iako BiH održava nezavisne diplomatske odnose sa SAD-om, bilo kakve nove sankcije mogu utjecati na ekonomske i političke odnose sa SAD-om i drugim zemljama, što bi također moglo utjecati na sposobnost RS-a da privuče strana ulaganja koja bi im olakšala privredni razvoj. Ti bi faktori mogli imati materijalno nepovoljan učinak na RS, njenu ekonomiju i sposobnost izvršavanja svojih obveza prema obveznicama, navodi se u ovom doklumentu.\nLondonska berza upozorava na Dodiku politiku\nU dokumentu se navode i Dodikove prijetnje otcjepljenjem RS, a sukobi i etničke napetosti, upozoravaju, mogu imati nepovoljan učinak na RS i njenu sposobnost vraćanja kredita.\n– Buduće promjene u Vladi RS-a, velike promjene politike, povećane etničke napetosti ili povećani nedostatak konsenzusa među članovima Predsjedništva mogao bi pridonijeti porastu političke i socijalne nestabilnosti u BiH, što bi moglo imati materijalno nepovoljan učinak na RS, njenu ekonomiju i sposobnost izvršavanja obveza po izdatim obveznicama, navodi se.\nU dokumentu se podsjeća na visok stepen percepcije korupcije u BiH, kao i na činjenicu da značajan dio privrede RS-a čini neformalna ekonomija. Također se upozorava na nivo duga u tom entitetu.\nZanimljivo da su i pored negativnog izvještaja i krajnje loše ocjene o Miloradu Dodiku i stanju u RS, što je izvjesnu utjecalo i na astronomsku visinu kamata, vlasti RS ipak odlučile zadužiti se na Londonskoj berzi.\nPrethodni članakHandžić: Ramazan je prilika za godišnju reviziju vlastite nutrine\nSljedeći članakViše od pola stanovnika Velike Britanije primilo prvu dozu vakcine


Šesti paket sankcija Evropske unije Rusiji zbog vojne intervencije Moskve u Ukrajini, koji podrazumeva delimičnu zabranu uvoza ruske nafte, predstavlja prvi istinski udar Brisela na ekonomiju te zemlje.\nS obzirom da sankcije ne predviđaju zabranu transporta nafte trećim zemljama, Srbija u ovom trenutku nije ugrožena ali čak i da bude obuhvaćena nekim novim sankcijama, naša zemlja ima održivu alternativu, odnosno mogućnost da se “crnim zlatom” snabdeva iz drugih zemalja a ne iz Rusije, smatra stručna javnost.\nPodsećanja radi, predsednik Evropskog saveta Šarl Mišel objavio je prekjuče da je na sastanku 27 lidera država Evropske unije doneta odluka o zabrani uvoza ruske nafte. On je objasnio da se to odnosi na zabranu uvoza oko dve trećine ruske nafte koja u zemlje EU stiže brodovima.\nNa taj način je od sankcija izuzet uvoz ruskog “crnog zlata” koje se transportuje naftovodima, čime je ostvaren kompromis sa Mađarskom, Češkom i Slovačkom, zemljama koje nemaju izlaz na more i u potpunosti zavise od snabdevanja kroz cevi naftovoda “Družba”.\nHipotetički, mogućnost da se i dalje snabdevaju ruskom naftom kroz “Družbu” imaju i Nemačka i Poljska ali te zemlje su najavile da se dobrovoljno odriču te trase.\nInače, Rusija polovinu od 4,7 miliona barela nafte dnevno izvozi u Evropsku uniju koja oko 26 odsto svojih potreba za “crnim zlatom” podmiruje iz te zemlje. Od prodaje nafte državama u Evropskoj uniji Moskva je od početka vojne intervencije u Ukrajini inkasirala 32,3 milijarde dolara što slikovito ilustruje da je “Stari kontinent” najveće tržište Ruske Federacije za izvoz nafte.\nEkspert za energetiku Goran Radosavljević kaže za Danas da je šesti paket sankcija EU Rusiji prvi ozbiljan udarac za ekonomiju te zemlje jer će posle donošenja takve odluke Moskva na dnevnom nivou gubiti oko 200 miliona dolara.\n– Reč je o potezu koji ugrožava ruske finansije koje stiče izvozom nafte u Evropsku uniju i embargu koji podrazumeva obaveznost što dosad nije bio slučaj. U tom smislu ove sankcije imaju snagu. Nedostupnost tržišta Evropske unije za Moskvu svakako predstavlja štetu ali to ne znači da rusku naftu ne može da plasira na neka druga tržišta i tako nadoknadi štetu koja je nastala zbog sankcija Brisela. Pretpostavljam da su u Moskvi računali da može da dođe do ovakve situacije i da imaju odgovor na nju. Sada su stvoreni viškovi nafte i videćemo na koja tržišta bi Rusija mogla da ih plasira i da li će se odlučiti na dampinške cene kako bi ih prodala – objašnjava naš sagovornik.\nPrema njegovim rečima, zemlje Evropske unije neće imati problem da nabave nedostajuće količine ruskog “crnog zlata” te da naftu mogu da dobijaju iz Iraka, Libije, Norveške i Sjedinjenih Američkih Država.\nRadosavljević ističe da će kako bi suzbile nedostatak naftnih derivata iz Rusije, rafinerije u Evropskoj uniji posle uvođenja sankcija morati da prerađuju veće količine nafte nego što je to bio slučaj dosad.\n– Iz onoga što je izneseno u javnost kada je reč o ovom sporazumu se može zaključiti da nije predviđena zabrana transporta ruske nafte u treće zemljama čije su kompanije u vlasništvu ruskog državnog kapitala. To znači da snabdevanje Srbije nije ugroženo. Ne isključujem mogućnost da se u nekom eventualnom novom paketu sankcija nađe i takva odredba kakva je bila sadržana u četvrtom paketu sankcija. Međutim, da i do toga dođe to ne bi predstavljalo nerešiv problem za Srbiju jer bi NIS mogao da se snabdeva naftom iz Kazahstana i Iraka – navodi Radosavljević.\nEkonomski analitičar Branko Pavlović kaže za Danas da će Rusija količine nafte koje je izvozila u Evropsku uniju usmeriti ka drugim zemljama van “Starog kontinenta” kojima je potrebna, poput recimo Irana.\n– Ta zemlja bi mogla da uvozi rusku naftu u većoj količini jer su njene rafinerije baždarene na nju a sa druge strane mogla bi da poveća izvoz sopstvene nafte i tako više zaradi. Uvođenje sankcija na uvoz ruske nafte će pak dovesti do njenog poskupljenja na berzama jer se takve stvari uvek dešavaju kada dođe do destabilizacije na tržištu – zaključuje naš sagovornik.\nembargo eu nafta rusija


Širok prostor za saradnju AP Vojvodine i Moskovske oblasti – RTV Panonija\nHomeVestiŠirok prostor za saradnju AP Vojvodine i Moskovske oblasti\nŠirok prostor za saradnju AP Vojvodine i Moskovske oblasti\n05/10/2018 Redakcija RTV Panonija Vesti 0\nPokrajinski sekretar za kulturu, javno informisanje i odnose sa verskim zajednicama Dragana Milošević razgovarala je danas u Segijevom Posadu, nadomak Moske, sa delegacijom Moskovske oblasti koju je predvodila zamenica ministra u administraciji te oblasti Elena Černova.\nTema razgovora bila je potencijalna saradnja AP Vojvodine i Moskovske oblasti u sferi kulture i informisanja, za šta, kako je obostrano ocenjeno, postoje i obostrano raspoloženje i veoma širok prostor koji bi u vremenu koje dolazi svakako trebalo iskoristiti.\n„Prvi konkretan korak ka tome bi trebalo da bude uspostavljanje i formalizovanje saradnje naših, pre svega kulturnih institucija, na čemu će i jedna i druga strana intenzivno raditi“, rekla je, uz ostalo, Miloševićeva.\nObostrano je konstatovano da veliki prostor za saradnju postoji i u oblasti informisanja koja je, praktično, već započeta višegodišnjim partnerstvom Festivala TV kompanija Moskovske oblasti „Bratina“, čiji je Miloševićeva gost, i Festivala TV i radio reportaže podunavskih zemalja „Profest“ koji se, uz podršku pokrajinske administracije, održava na Panoniji kod Bačke Topola.\nUz Miloševićevu, u razgovoru su učestvovali i predstavnici festivala „Profest“ i Radio-Televizije Vojvodine, dok su u ruskoj delegaciji, pored Eelene Černove, bili i Olga Dudarova, načelnik Uprave za obrazovanje Moskovske oblasti, Natalija Černišova, sekretar Saveza novinara Ruske Federacije i Sergej Bokov, direktor festivala „Bratina“.\nMoskovska oblast je region sa nešto više od sedam miliona žitelja, koja važi za jedan od ekonomski najrazvijenijih regiona u Ruskoj Federaciji, poznat i po nizu eminetnih kulturnih institucija i manifestacija od izuzetnog značaja.\nDeo tih manifestacija organizuje se i u Sergejevom Posadu, gradu od stotinak hiljada stanovnika udaljenom od Moskve sedamdeset kilometara koji je, uz ostalo, i centar ruske duhovnosti, a osnovao ga je Sveti Sergije Radonješki koji u ruskoj istoriji tradiciji ima ulogu sličnu ulozi Svetog Save u istoriji i duhovnosti Srba.\nRazmena iskustava i dostignuća AP Vojvodine u rodnom budzetiranju sa predstavnicima federalnih\nSekretarijat Univerziteta u Novom Sadu dobitnik nagrade Kineske asocijacije „2018 Best Partner of CEAIE “


BRNABIĆ SA ABEOM: Srbija najvažniji partner Japana na Zapadnom Balkanu - Informer\nPremijerka Ana Brnabić izjavila je danas u Tokiju da joj je premijer Japana Šinzo Abe u razgovoru preneo da je Srbija najvažniji partner Japana na Zapadnom Balkanu\nBrnabić je istakla da Srbija i Japan imaju dobre političke i, posebno, ekonomske odnose, koji su, kaže, bolji nego ikada ranije.\n- Praktično su bili na strani Srbije i, po svim informacijama na to je direktno uticao premijer Abe, što pokazuje sve bolje odnose između Srbije i Japana - rekla je Brnabić novinarima nakon razgovora u Tokiju, gde boravi povodom krunisanja japanskog cara Naruhita.\n- Abe je rekao da je Srbija za njih najvažniji partner na Zapadnom Balkanu, što je značajno i zbog toga što je sam premijer Abe pokrenuo inicijativu da se Japan više uključi u rešavanje problema na Zapadnom Balkanu i da bude mnogo aktivniji akter u našem regionu - navela je premijerka.\nBrnabić je rekla da je u Srbiji danas nekoliko značajnih japanskih investitora, među kojima je JTI (Japan Tobako International), kompanija koja je, podsetila je, odlučila da prošire investicije u Srbiji, da prošire kapacitet i otvore još jednu proizvodnu liniju.\n- Imali smo najavu velike investicije ''Tojo tajers" u Inđiji, a to je jedna od najboljih svetskih kompanija, koja će jedino prisustvo u Evropi imati u Srbiji. Takođe, i Azaki, koji u Srbiji treba da zaposli 1.700 ljudi - rekla je Brnabić.\nPremijer Partner Saradnja Šinzo Abe Ana Brnabić\n(FOTO) OVO NIJE SLUČAJNOST! Najbrutalniji napadi na Vučića: Cilj samo jedan - SKINUTI GA SA VLASTI PO SVAKU CENU!


RTCG - Radio Televizija Crne Gore - Nacionalni javni servis :: Ekonomija :: Strazbur traži od Vlade izjašnjenje na pritužbe bivših radnika\n18. 05. 2022. 08:05 >> 08:03\nStrazbur traži od Vlade izjašnjenje na pritužbe bivših radnika\nEvropski sud za ljudska prava iz Strazbura uputio je državi na izjašnjenje sedam predmeta po pritužbama bivših radnika fabrike Radoje Dakić, zbog neizvršavanja pravosnažnih i izvršnih presuda za isplatu duga za zarade.\nZastupnica Crne Gore pred sudom u Strazburu, Valentina Pavličić, kazala je Pobjedi da se radi o 605 bivših radnika Radoja Dakića.\n“Procedura u ovom slučaju za sada ne može biti javna, jer zavisi od toga kako ćemo se izjasniti. Kada je riječ o jednostranim deklaracijama i prijateljskim poravnanjima, pravila suda nalažu da postupak ne može biti javan do donošenja odluka”, objasnila je Pavličić.\nProces prikupljanja informacija u vezi ovih predmeta je već započet, nakon čega će, kako je navela, obavijestiti Vladu o svom stavu.\nPavličić nije mogla da precizira koliko potražuje 605 bivših radnika, imajući u vidu da se podaci još prikupljaju, te da se tokom stečaja jedan dio djelimično ili potpuno namirio.\nNa pitanje Pobjede da li je riječ o istom činjeničnom osnovu kao i u poravnanju sklopljenom 2017. godine, kada je Vlada petorici bivših radnika isplatila 217,3 hiljade eura, Pavličić je odgovorila potvrdno dodajući da, bez obzira na to, ne može da komentariše ništa o predmetima, jer postoji niz drugih procedura koje bi trebalo da se sprovedu.\n“Tačno je da je bilo poravnanje i da se radi o dobro ustanovljenoj sudskoj praksi, ali svaki postupak je sam za sebe. Kakav će biti moj odnos kao zastupnice, uskoro će biti poznato Vladi, koja će o tome dati konačan sud”, navela je Pavličić dodajući da u ovoj fazi, zbog procedura suda, ne može više ništa da komentariše.\nIako se u javnosti od ranije pominjalo da ukupna potraživanja dakićevaca prelaze 40 miliona eura, zvanične i precizne informacije o tome još nema.\nTo bi trebalo da utvrdi međuresorno radno tijelo za fiskalni uticaj potraživanja dakićevaca čije formiranje je Vlada inicirala u februaru prošle godine, a koje čine Vesna Simović iz Ministarstva finansija, Marijana Janković iz Ministarstva pravde i zamjenica zaštitnika imovinsko-pravnih interesa Milanka Rakočević.\nSimović je Pobjedi kazala da radna grupa još nije završila ovaj zadatak te da su i dalje u fazi prikupljanja informacija.\nNa pitanje Pobjede kada se mogu očekivati konkretni podaci, Simović nije mogla precizno da odgovori, navodeći da to zavisi od institucija od kojih prikupljaju podatke.\nDio radne grupe trebalo je da bude i jedan od advokata radnika, ali je on početkom oktobra prošle godine obavijestio bivšeg državnog sekretara Ministarstva finansija, Janka Odovića, da otkazuje učešće u grupi na čije se formiranje čekalo osam mjeseci.\nPredstavke su u Evropski sud u Strazburu predali advokati Dragan Prelević, Branislav Ćupić i Ljubo Marković.\nIz kancelarija Prelevića i Ćupića Pobjedi je potvrđeno da su ih u martu, nakon preliminarnog ispitivanja prihvatljivosti predstavki, iz suda obavijestili da će informisati Vladu o njima te da je moguće istovremeno razmatrati njihovu osnovanost i prihvatljivost.\nStečaj u fabrici “Radoje Dakić“ uveden je prije pet i po godina zbog poreskog duga od 10,8 miliona eura.\nVećina imovine u stečaju je prodata, pa je do sada inkasirano oko 45 miliona eura, od čega je radnicima isplaćeno nešto manje od 14 miliona eura.\nNijesu još prodate saobraćajnice, za koje je navedeno da bi ih jedino mogao kupiti Glavni grad, kao i parcela vrijedna 2,45 miliona eura, koja se neće prodavati do okončanja spora koji se vodi za jedan dio.\nStečajni upravnik u postupku "Radoje Dakića" je Mladen Marković, a sudija predsjednik Privrednog suda Blažo Jovanić, koji je trenutno u pritvoru zbog sumnje u zloupotrebu položaja.\nKao izuzetak od uobičajenog pravila, u ovoj predstavci neće biti pokrenuti pregovori o prijateljskom poravnanju.\nEvropski sud zaustavio deportaciju tražilaca azila iz VB\nZakoni o neizvršavanju odluka Evropskog suda za ljudska prava\nEvropski sud riješio 195 predstavki iz Crne Gore\nDržava da plati zbog predugih sudskih postupaka


Vučević: Da sam na mestu Stefanovića ponudio bih ostavku | Mačva zdravog razuma\nNaslovna Vesti Vučević: Da sam na mestu Stefanovića ponudio bih ostavku\nVučević: Da sam na mestu Stefanovića ponudio bih ostavku\nČlan Predsedništva Srpske napredne stranke (SNS) Miloš Vučević rekao je danas da misli da nema odbrane za optužbe koje se stavljaju na teret ministru odbrane i predsedniku beogradskog odbora SNS Nebojši Stefanoviću.\nVučević je u emisiji Pravi ugao na RTV 1 naveo da se postavlja pitanje kako je moguće da Stefanović kao tadašnji ministar policije nije znao da se predsednik Srbije Aleksandar Vučić i njegova porodica prisluškuju.\n„Da sam sada na mestu Nebojše Stefanovića ponudio bih ostavku na sve funkcije“, rekao je Vučević, koji je i predsednik novosadskog odbora SNS i gradonačelnik Novog Sada.\nVučević je pojasnio da nije mislio na ministra zdravlja Zlatibora Lončara kada je rekao da treba ispitati ljude oko Stefanovića, ali je izbegao da kaže da li je mislio na ministarku državne uprave i lokalne samouprave Mariju Obradović.\nIstakao je da to što odbori SNS širom Srbije traže ostavku Stefanovića znači da se traži politička odgovornost i kazao da „ovo liči na stvar koja je prilično sazrela da se reši“.\nVučević je rekao da ne zna kada će u vezi s tim doći do razgovora između Stefanovića i Vučića.\n„Predsednik Vučić ga je predložio za ministra, pirodno je da razgovaraju“, naveo je Vučević.\nPrethodni tekstUEFA ne staje: Sumnjiv meč u Požarevcu\nSledeći tekstUsvojen Zakon o rodnoj ravnopravnosti\nZlatnim košarkašicama i Marini Maljković po 20.000 evra


Notari će direktno iz baze uzimati podatke o nepokretnosti – SveVesti.net\nNotari će direktno iz baze uzimati podatke o nepokretnosti\nPredsednik Javnobeležničke komore Srbislav Cvejić objašnjava za Tanjug da ukoliko stranka nezavisno od overe ugovora, za lične potrebe ili za pregovaranje o proidaji ili kupovini nepokretnosti traži izdavanje lista nepokretnosti, javni beležnik takođe putem servisne magistrale Ministarstva pravde vrši uvid u podatke geodsko-katastarskog informacionog sistema, štampa list nepokretnosti, overava ga elektronskim potpisom i pečatom i tu uslugu će naplaćivati najviše 540 dinara.\n“Do sada, izdavanje lista nepokretnosti koje je vršio Republički geodetski zavod je koštalo 1.200 dinara”, navodi Cvejić.\nGrađani bi, kaže Cvejić, novom uredbom trebalo da dobiju na pravnoj sigurnosti i neće morati da idu na šalter Republičkog geodetskog zavoda gde su se stvarale velike gužve.\n“Sada više nema potrebe da idu na šalter RGZ ukoliko žele da obave konkretan pravni posao kod javnog beležnika, nema potrebe da donose bilo kakav list nepokretnosti. Javni beležnik vrši uvid u bazu podataka, štampa taj list nepokretnosti, ulaže ga kao dokaz na osnovu čega je overio ugovor u svoj spis predmeta i stranka po tom osnovu nema bilo kakve obaveze”, naveo je Cvejić.\nNapomenuo je da je odluka da se pristupi donošenju uredbe potvrda ispravnosti stava Ministarstva pravde i Javnobeležničke komore o neophodnosti njenog donošenja kako bi se bliže odredili uslovi za izdavanje lista nepokretnosti.\n“Sam tekst uredbe je naporima ministarstava pravde i građevine, NALED-a, RGZ i Javnobeležničke komore usaglašen tokom prethodnih desetak dana. Očekujemo, kako je to danas i ministarka Zorana Mihajlović rekla, da će uredba biti na prvoj sednici Vlade”, kaže Cvejić.\nPotpredsednica vlade i ministarka građevinarstva, saobraćaja i infrastrukture Zorana Mihajlović održala je danas sastanak sa direktorom RGZ Borkom Draškovićem i rukovodstvom Javnobeležničke komore, koje je predvodio Srbislav Cvejić, a u vezi sa izdavanjem lista nepokretnosti građanima.\nPrevious Tiodorović:Nije neophodno uvoditi ograničenja za građane\nNext Vanredna situacija u četiri opštine: Rastu vodostaji reka, poplavljeno 150 kuća (VIDEO)


Evo kako da dobijete posao iako ne ispunjavate sve uslove - Workforce\nEvo kako da dobijete posao iako ne ispunjavate sve uslove\n21/11/2016 workforce 0 Komentara\nAko je Donald Tramp mogao da postane predsednik SAD bez ijednog dana iskustva u politici, ni vas ništa ne sprečava da dobijete radno mesto koje priželjkujete iako vam nedostaje poneka od kvalifikacija traženih u oglasu za posao. Uz pomoć sledećih saveta pretvorite svoje mane u prednosti i predstavite se u najboljem svetlu na razgovoru s vašim budućim poslodavcem.\nUsredsredite se na transverzalne veštine\nUslovi koji se traže u oglasima za posao treba da posluže kao vodilje, a ne kao striktna i obavezujuća pravila. To znači da ne morate da ispunjavate baš svaki uslov koji je naveden.\nZbog brze promenljivosti uslova poslovanja u današnjem svetu, poslodavci mnogo više cene osobe koje poseduju transverzalne veštine, jer će one lakše moći da se prilagode potrebnim zahtevima od osoba koje imaju ograničena gledišta.\nTakozvane transverzalne veštine podrazumevaju sposobnost rada u različitim poslovnim okruženjima, razvijanje odnosa s drugima, brzo savladavanje novih izazova, komunikacione i mnoge druge veštine.\nUkoliko posedujete veštine koje mogu nadoknaditi nedostatak traženih kvalifikacija, onda nemate razloga za brigu.\nPronađite poznanika u kompaniji u kojoj želite da radite\nAko niste sigurni da li ćete se uklopili u atmosferu kompanije u kojoj želite da radite, pronađite nekog ko će vam te nedoumice razrešiti – osobu koja tamo radi. Istražite na internetu sve što možete o kompaniji, uključujući i informacije o zaposlenima. Možda među njima uočite nekog koga poznajete ili makar nekog s kim imate zajedničke prijatelje (za šta društvene mreže mogu odlično da posluže).\nRaspitajte se o uslovima na radnom mestu za koje želite da aplicirate i o tome koje veštine ili znanja bi odgovarali predviđenim zadacima. Tako ćete znati koje kvalitete i iskustva treba da potencirate na razgovoru za posao i samim tim da se pokažete kao najbolji kandidat.\nIskoristite opciju slanja propratnog pisma\nIako se mnogi trude da zaobiđu slanje propratnog pisma, jer nisu sigurni šta bi u njemu trebalo da napišu, upravo takvo pismo može odneti ključnu prevagu kada je kompenzacija nedovoljnih kvalifikacija u pitanju. Iskoristite propratno pismo da u njemu pokažete da ste idealna osoba za traženu poziciju i izrazite svoju želju da se dokažete baš na tom radnom mestu.\nOvakvim potezom ćete ostvariti ličniji kontakt s poslodavcem umesto da pošaljete samo radnu biografiju.


RADNI TEKST IZMENA USTAVA RS: Po završetku javne rasprave izmene će biti korigovane u skladu sa prispelim primedbama i evropskim standardima, a potom poslate Venecijanskoj komisiji na mišljenje\nInteres građana Srbije mora biti na prvom mestu u procesu izmena Ustava Republike Srbije ("Sl. glasnik RS", br. 98/2006) i traženja balansa između nezavisnosti i odgovornosti sudstva, poručila je predsednica Vlade Republike Srbije, Ana Brnabić. Podsetila je da je proces promene Ustava u oblasti pravosuđa počeo pre devet meseci, te istakla da se to radi zbog građana Srbije, ali i reformi koje su u toku.\n- Sve reforme koje smo uradili mogu da padnu u vodu ako nemamo sudstvo koje je efikasno i koje daje sigurnost i stabilnosti građaninu Srbije, ali i privredi, investitorima, preduzetnicima, malim i srednjim preduzećima. Zato je ovo važno za Srbiju - istakla je Brnabićeva na završnom okruglom stolu javne rasprave o Radnom tekstu amandmana Ministarstva pravde na Ustav Republike Srbije u delu koji se odnosi na pravosuđe u Palati Srbija.\nNezavisno sudstvo je, kako je navela, civilizacijska norma koju ova Vlada želi da poštuje, istovremeno ističući da je Srbiji neophodno "sudstvo koje je efikasno - mnogo efikasnije nego danas i sudstvo koje je odgovorno - mnogo odgovornije nego što je danas".\n- Razumem kada OEBS kaže da je to u stvari balans između nezavisnosti i odgovornosti. Zato kada tražimo balans između nezavisnosti i odgovornosti treba da se zajedno uvek vraćamo na ono što svima treba da bude na prvom mestu a to je interes građana Srbije - naglasila je predsednica Vlade.\nOna je podsetila da u vreme donošenja poslednjeg, aktuelnog Ustava 2006. godine nije bilo javnih rasprava ili debata, niti je taj predlog slat Venecijanskoj komisiji na mišljenje.\n- Samo činjenica kako taj proces danas izgleda govori o napretku Srbije i koliko je Srbija danas drugačija nego što je bila 2006. godine - napomenula je Brnabićeva.\nOna je istakla da se Ustav ne menja zbog Evropske unije, Poglavlja 23 i zato što je, kako je rekla, jedna od najvažnijih stvari za otvaranje novih poglavlje.\n- To je neophodno da bi nastavili reforme koje smo započeli i delom implementirali, da bi one bile održive. Ovo je u interesu građana Srbije i želim da zamolim sve učesnike u ovom važnom procesu da se na kraju vratimo na to - sa je svima nama interes građana RS mora biti na prvom mestu - zaključila je Brnabićeva.\nMinistarka pravde Nela Kuburović poručila je da Radni tekst amandmana na Ustav neće biti povučen iz rasprave, kako su to zahtevala pojedina strukovna udruženja, već da će posle 8. marta biti korigovan u skladu sa poslatim primedbama i evropskim standardima, a potom poslat Venecijanskoj komisiji na mišljenje.\n- Nema reči o povlačenju predloženih amandmana i Ministarstvo pravde čvrsto stoji iza tog stava. Mišljenje struke je bitno kada je u pitanju izmena Ustava, ali ono nije jedino, jer je Ustav najviši pravni akt za koji su zainteresovani svi građani - istakla je ministarka.\nMinistarka je napomenula da će biti usvojen i ustavni zakon koji će opredeliti rokove za usvajanje novih pravosudnih zakona u skladu sa ustavnim izmenama.\nDetaljno je odgovorila na sve kritike javnosti i struke povodom predloženih amandmana, ukazujući da će Narodna skupština Republike Srbije morati da dvotrećinskom većinom izglasa predlog izmena a konačnu reč o izmenama Ustava će dati građani na referendumu.\nPored ostalog je ukazala da sastav Visokog saveta sudstva (VSS) koji je predložilo Ministarstvo pravde, ukazuje na neophodnost saradnje između svih i predstavnika sudija (koje biraju same sudije) i predstavnika istaknutih pravnika (koje bira Narodna skupština).\nKritikovan je zlatni glas (predsednika VSS koji je iz reda istaknutih pravnika), ali on postoji samo kada je odluka podeljena - pet sudija sa jedne i pet istaknutih pravnika sa druge strane.\nMinistarka je tim povodom ukazala da je predlozima predviđeno da je za rad VSS neophodan kvorum od osam članova, kako je ukazala, samim tim sudije mogu da blokiraju i onemoguće rad saveta, tako što neće prisustvovati sednici.\nIstakla je da se predloženim amandmanima uspostavlja razlika između tela koje odlučuje o sudijama i tela koje odlučuje o tužiocima, upravo zbog razlike koja proizilazi iz njihovog položaja.\n- Sudije su samostalne i nezavisne, a kod javnog tužilaštva ne možemo govoriti o nezavisnosti, već samo o samostalnosti, jer je jedna od osnovih funkcija države upravo krivično gonjenje, pa tu postoji velika zainteresovanost i izvršne i zakonodavne vlasti da učestvuje u kreiranju javno-tužilačkog sistema - ukazala je ministarka.\nPodsetila je da se u velikom broju država gde postoji VSS to telo isključivo bavi sudijama, jer su tužioci u nadležnosti izvršne vlasti, napominjući da često tužioce predlaže ministar pravde, koji takođe donosi obavezna uputstva za postupanje tužilaštva, što kod nas radi Republički javni tužilac.\nOsvrnula je i na predlog da se članovi VSS i VST biraju na jedan mandat od pet godina, koji kako je ukazala traje duže od mandata parlamenta.\n- To su sve načini na koje može da se ojača nezavisnosti i da se omogući da se, kolokvijalno rečeno, niko od članova ne dodvorava onome ko ga je predložio ili izabrao - napomenula je Kuburović.\nOna je napomenula da prihvata primedbe struke u vezi sa razlozima za razrešenje, naročito kada je reč o osudi sudije ili tužioca na kaznu zatvora.\n- Predlozi su bili da se precizira da je to kazna zatvora od minimum šest meseci i prihvatam primedbu, tako da smatram da taj amandman treba da se doradi i precizira - navela je Kuburovićeva i dodala da to nije jedini amandman za koji je ukazano na preciznost, ističući da je Ministarstvo pravde spremno da otkloni sve nepreciznosti i nejasnoće.\nZamenik predsednika VSS, sudija Branislava Goravica rekla je da VSS ima primedbe na predloženi broj članova, sastav i način odlučivanja Visokog saveta sudstva. Osvrnula se na mnogobrojne izjave na okruglim stolovima o tome kako su građani nezadovoljni pravosuđem.\n– U Srbiji je 70 odsto svih sudskih postupaka koji su dvostranački. To znači da je uvek jedna strana nezadovoljna, ona koja je izgubila spor. I sudije su takođe građani ove zemlje, pa je i interes sudija da imamo pravnu državu. Ne postoji čarobni štapić i ne postoji takvih pet istaknutih pravnika koji će popraviti stanje u pravosuđu – ukazala je sudija Goravica.\nOsvrnula se i na uvođenje Pravosudne akademije u Ustav i postavila pitanje da li će ova akademija, kroz odabir svojih polaznika početne obuke, preuzeti ulogu Visokog saveta sudstva i birati buduće sudije umesto njega.\nOvim okruglim stolom završen je usmeni deo drugog kruga javne rasprave povodom izmena Ustava u oblasti pravosuđa, a stručna javnost i ostali zainteresovani za ustavne promene imaju mogućnost da svoje stavove, kritike, predloge i sugestije u pisanoj formi dostave Ministarstvu pravde do 8. marta 2018. godine.\nIzvor: Vebsajt Telegraf i Politika, 05.03.2018.